title: Harlekiini-klubi

text: Harlekiini-klubi (vuosina 1990–1992 Harlekiini) oli vuosina 1990–1994 Kolmoskanavalla ja myöhemmin MTV3-kanavalla esitetty lastenohjelma.


title: Harlekiini-klubi

text: Ohjelmassa keskusteltiin lapsille suunnatuista aiheista. Studiossa saatettiin pelata erilaisia pelejä ja esitellä katsojien lähettämiä kirjeitä. Ohjelmaa juonsivat vuosina 1990–1992 Pedro Hietanen ja Eeva-Leena Pokela, ja ohjelman siirryttyä MTV3-kanavalle vuoden 1993 alussa juontajaksi vaihtui Essi Wuorela. Sarjaa esitettiin kerran viikossa, lauantaiaamuisin.


title: Harlekiini-klubi

text: Ohjelmasta tuli kansalle tutuksi lastenlauluistaan tunnettu yhtye Fröbelin Palikat.


title: Vanhoillislestadiolaisuuden kritiikki

text: Vanhoillislestadiolaisuutta, lestadiolaisen herätysliikkeen selvästi suurinta suuntausta, ovat kritisoineet sekä evankelis-luterilainen kirkko, valtiollisen perustuslain ja tasa-arvolainsäädännön asiantuntijat sekä tähän liittyvät valtiolliset toimijat sekä yksittäiset kristityt herätysliikkeen sisällä ja ulkopuolella. Kirkon taholla voimakkain kritiikki on kohdistunut ekslusiiviseen "yhden uskon" oppiin, itse asiassa jo 1800-luvun lopulta lähtien nykypäivään saakka. Viime vuosina Suomen evankelis-luterilaisessa kirkossa esimerkiksi Kotimaa-lehden päätoimittaja Olli Seppälä ja teologian tohtori Kari Kuula ovat pitäneet ristiriitaisena, että luterilaisen kirkon sisällä toimii herätysliike, jonka käsitykset pelastuksesta, kasteesta ja seurakunnasta ovat ristiriidassa luterilaisen kristinopin kanssa.


title: Vanhoillislestadiolaisuuden kritiikki

text: Herätysliikkeen oman jäsenistön piirissä on esitetty uskonkäsitykseen liittyvää opillista kritiikkiä, erityisesti raamattukäsitykseen ja seurakuntaoppiin sekä elämäntapanormeihin liittyen.


title: Vanhoillislestadiolaisuuden kritiikki

text:
Kun vanhoillislestadiolaisuuden piirissä alkoi paljastua useita lasten seksuaalisen hyväksikäytön tapauksia vuonna 2010, ne herättivät liikkeen sisällä keskustelua siitä, onko herätysliikkeen omissa toimintatavoissa mekanismeja, jotka luovat tilaa rikoksille ja niistä vaikenemiselle. Internet-keskustelujen vilkastuttua on alettu vaatia myös avointa ja vapaata keskustelua ilman pelkoa painostetuksi joutumisesta.
Nuoremman polven teologit ovat nostaneet kysymyksenalaiseksi myös naispappeuden torjuvan SRK:n päätöksen vuodelta 1986, sen jälkeen kun evankelis-luterilainen kirkko päätti tiukentaa virkakäsityksen noudattamista ja olla jatkossa vihkimättä virkaan pappeja, jotka torjuvat naispappeuden.


title: Vanhoillislestadiolaisuuden kritiikki

text: Kun vanhoillisletadiolaiset kirkolliskokousedustajat asettuivat kannattamaan kirkolliskokouksessa samasukupuolisten parien puolesta rukoilemisen sallimista, ratkaisu herätti laajaa kritiikkiä liikkeen sisällä.


title: Vanhoillislestadiolaisuuden kritiikki

text: Vanhoillislestadiolaisuudessa harjoitettu sisäinen kuri ja ns. hoitokokous -käytäntö ovat herättäneet julkista kritiikkiä. Arvostelussa kyseistä menettelyä pidetään sekä sinänsä epäluterilaisena että hengellisenä painostuksena ja väkivaltana. Hoitokokousten ihmissuhteita pirstovat seuraamukset ovat järkyttäneet monia (esimerkiksi tv-toimittaja Hannu Karpo ja teologi ja pappi Päivi Aikasalo. Arkkipiispa Jukka Paarma nosti esiin kirkon toivomuksen hengellisestä väkivallasta luopumisesta ja avoimemmasta sisäisestä keskustelusta suviseurojen juhlapuheessaan vuonna 2009.


title: Vanhoillislestadiolaisuuden kritiikki

text: Herätysliikkeen sisällä on esitetty toivomuksia SRK:lle hoitokokouksiin liittyvän väkivallan selvittämisestä esim. riippumattoman tutkimuksen avulla. Myös Oulun yliopiston historian professori Jouko Vahtola, dosentti Seppo Lohi, dosentti Mauri Kinnunen ja Helsingin yliopiston kirkkohistorian professori Jouko Talonen ovat esittäneet julkisuudessa, että 1970–80-luvulla järjestettyihin hoitokokouksiin liittyvät asiat tutkittaisiin. Vuonna 2010 Lapin yliopistossa käynnistettiin Suomen Akatemian rahoittama vanhoillislestadiolaisuuden yhteiskunnallista valtaa koskeva tutkimushanke, jonka osana tutkitaan myös hoitokokouskokemuksia. Hanketta johtaa PhD Mika Luoma-aho. TT Mikko Ketola Helsingin yliopistosta on tutkinut hoitokokouksiin liittyen kysymystä SRK:n julkisesta anteeksipyynnöstä.


title: Vanhoillislestadiolaisuuden kritiikki

text: Liikkeen johto on puolustautunut hengellistä väkivaltaa koskevia syytöksiä vastaan nimittämällä hoitokokoukouksia "sielunhoidoksi", mutta kriitikot ovat kyseenalaistaneet tämän, viitaten evankelis-luterilaisen kirkon sielunhoitokäytäntöön ja määrittelyyn kristillisestä sielunhoidosta, jota hoitokokoukset eivät heidän mukaansa täytä (vapaaehtoisuus, sielunhoitoa tarvitsevan henkilön aloitteellisuus, kahdenkeskisyys sekä luottamuksellisuus ja vaitiolovelvollisuus).


title: Vanhoillislestadiolaisuuden kritiikki

text: Vanhoillislestadiolaista liikettä on arvosteltu myös patriarkaalisuudesta. Liikkeen keskusyhdistyksen, Suomen rauhanyhdistysten keskusyhdistys ry.:n johtokuntaan (nykyisin 24 jäsentä) ei ole valittu koskaan yhtään naista sen yli sadan toimintavuoden aikana. Naisia ei hyväksytä puhujiksi, eikä vanhoillislestadiolaisuus hyväksy naispappeutta. Naisiin myös muilla elämänalueilla kohdistuvaa kontrollia on arvosteltu julkisuudessa. Ihmisoikeusliitto ja Tasa-arvoasiain neuvottelukunta ovat todenneet v. 2009, että liikkeen ehkäisykielto loukkaa ihmisoikeuslainsäädäntöä, johon Suomi on kansainvälisesti sitoutunut.


title: Vanhoillislestadiolaisuuden kritiikki

text: Vanhoillislestadiolaisia on moitittu hengellisesti ylpeiksi, ja heidän on sanottu pitävän itseään muita parempina ihmisinä. Heitä on syytetty jopa antinomismista runsaan anteeksiannon takia, kun he "antavat anteeksi seiniä myöten". Syntien anteeksi saamista on pidetty liian helppona. Vanhoillisuudessa on monesti todettu, että he antaisivat synnit anteeksi "seinien ulkopuolellekin", jos vain muut haluaisivat.


title: Vanhoillislestadiolaisuuden kritiikki

text: Internetin keskustelupalstoilla lestadiolaisuutta arvostellaan siitä, että naiset alistetaan synnytyskoneiksi. 70-luvulla Helsingin Sanomissa kirjoitettiin tapauksista, joissa lääkäri oli ehdottanut lestadiolaisnaisille sterilisaatiota huonon terveyden vuoksi, mutta rauhanyhdistys ei ole antanut siihen lupaa, jolloin äiti kuoli tultuaan jälleen raskaaksi.


title: Vanhoillislestadiolaisuuden kritiikki

text: Lestadiolaisia on syytetty toisten asioihin sekaantumisesta, kun he itse ajattelevat toimivansa Kristuksen kirkkolain mukaan. Vanhoillislestadiolaiset saarnaajat korostavat usein kuuliaisuutta "seurakuntaäidille".


title: Vanhoillislestadiolaisuuden kritiikki

text: Tutkija Aini Linjakumpu on kritisoinut liikettä siitä, että vaikka liikkeen yhtenäisyys rakentuu uskonnollisten määräysten, kuten televisio- ja ehkäisykiellon varaan, ei ole olemassa luetteloa synneistä, vaan synti määräytyy yhteisön sisällä. Linjakummun näkemyksen mukaan tämä mahdollistaa yhteisön johtajavaltaisessa rakenteessa vallankäytön muihin yhteisön jäseniin. Lestadiolaisuus, kuten muutkin suljetut uskonnolliset yhteisöt yleensä, on Liljakummun mukaan selkeä hierarkkinen organisaatio, jossa liikkeen johtajat määrittelevät uskonnollisen sanoman tulkinnan ja valvovat jäsenten toimintaa. Suljettu yhteisö rakentuu myös etäisyyden ottamiseen muihin uskonnollisiin ja yhteiskunnallisiin liikkeisiin ja kulttuureihin. Liikkeen opillinen käsitys kieltää niiden pelastumisen, jotka eivät ole heidän kanssaan samassa uskossa ja opissa.


title: Vanhoillislestadiolaisuuden kritiikki

text: Tutkija Aini Linjakumpu toteaa, että koska synnistä ei ole olemassa ehdotonta totuutta, toisten uskovaisten syntisyys on muiden uskovien tulkinnan varassa. Käytännössä vanhoillislestadiolaisen liikkeen johtajat ovat yhteisön puhtauden ja opin ylimpiä vartijoita. Hierarkian kautta puhdasoppisuus laskeutuu myös liikkeen alimmille tasoille.


title: Vanhoillislestadiolaisuuden kritiikki

text: Toimittaja Marjo Valtavaaran mukaan vanhoillislestadiolaisuudessa on kasvavaa tyytymättömyytta uskonnon ulkoisia "sääntöjä" kohtaan. Tyytymättömyys purkautuu lähinnä pienissä piireissä ja internetin keskusteluissa, koska Valtavaaran mukaan julkista kritiikkiä ei liikkeen piirissä uskalleta esittää. Toisinajattelijat haluaisivat "puhdasta luterilaista uskoa" ilman heidän säännöiksi kokemiaan "armoneuvoja".


title: Vanhoillislestadiolaisuuden kritiikki

text: Vanhoillislestadiolaisuutta on kritisoitu erityisesti ihmisoikeuksiin ja tasa-arvoon liittyvistä kysymyksistä. Naisten, lasten ja homoseksuaalien ihmisoikeuksien toteutumisessa nähdään ongelmia. Joidenkin mielestä uskonnonvapaus ei voi ohittaa ihmisoikeuksien noudattamista, johon Suomen perustuslaki velvoittaa. Kriitikoiden mukaan herätysliike on rajoittanut erityisesti mainittujen ryhmien ihmisoikeuksia kannanotoissaan, päätöksissään ja sosiaalisissa käytännöissään, jotka liittyvät esimerkiksi parisuhteeseen, seksuaalisuuteen, avioliittoon ja toimintaan uskonyhteisössä. Näihin kysymyksiin liittyvät rajoitukset saattavat loukata yhtäläisesti myös miesten oikeuksia. Lisäksi uskonnonvapaus sallii eri ihmisryhmien erilaisen aseman uskonyhteisön sisällä, kunhan uskonyhteisöstä voi vapaasti erota.


title: Vanhoillislestadiolaisuuden kritiikki

text: Toiseksi liikkeessä määritellyt synnit, jotka liittyvät elämäntapaan, kuten henkilökohtaiseen ulkonäköön ja harrastuksiin, ovat jatkuvan keskustelun kohteena sekä liikkeeseen kuuluvien että siitä irrottautuneiden piirissä. Tällaisia rajoituksia ovat muun muassa televisiokielto, meikkaamiseen, korujen käyttöön sekä musiikkiin ja muihin kulttuuriharrastuksiin liittyvät kiellot.


title: Vanhoillislestadiolaisuuden kritiikki

text: Julkisessa keskustelussa vähemmän esillä ollut mutta olemassa oleva kritiikin teema on teologinen ja hengellinen: kysymys siitä, että vanhoillislestadiolaisuuden opetus on kriitikoiden mukaan olennaisella tavalla ristiriidassa luterilaisen tunnustuksen ja kristinopin kanssa. Asia liittyy herätysliikkeen ja evankelis-luterilaisen kirkon välisiin suhteisiin. Käytännössähän vanhoillislestadiolaiset harjoittavat uskontoa omissa seuroissaan paikallisissa rauhanyhdistyksissä. Toiminnalliset yhteydet paikallisiin evankelis-luterilaisiin seurakuntiin ovat vähäiset. Sitä vastoin vanhoillislestadiolaisten vaikutus seurakuntien ja kirkon hallinnossa ja päätöksenteossa on merkittävä, sillä liikkeeseen kuuluvat ehdokkaat ovat menestyneet hyvin seurakuntavaaleissa. Kirkolliskokouksen jäsenistä tiettävästi huomattava osa kuuluu lestadiolaisiin. Samoin merkittävä osa kirkon työntekijöistä – muiden muassa 120 pappia ja suuri osa kanttoreista – kuuluu lestadiolaisiin. Lestadiolaisia toimii myös kirkon keskushallinon tehtävissä.


title: Vanhoillislestadiolaisuuden kritiikki

text: Kritiikki ilmenee evankelis-luterilaisen kirkon piirissä käydyssä keskustelussa , muualla julkisessa kansalaiskeskustelussa ja mediassa (esimerkiksi television ajankohtaisohjelmissa) sekä liikkeestä irrottautuneiden ja sen opetusta ja Raamatun tulkintaa epäilevien nettiyhteisöissä.


title: Vanhoillislestadiolaisuuden kritiikki

text:
Vanhoillislestadiolaisuuteen liittyvät ongelmat ovat olleet myös tieteellisen tutkimuksen kohteena Vuonna 2010 on Joensuun yliopiston teologisessa tiedekunnassa käynnistynyt aineistonkeruu pro gradu -tutkielmaan, jossa selvitetään nimenomaan vanhoillislestadiolaisuudesta irrottautumista
Myös vanhoillislestadiolaiset itse ovat osallistuneet kriittiseen keskusteluun liikkeen opetuksesta ja käytännön menettelytavoista, kuten ehkäisykiellosta.,
Näkyvintä julkisuudessa on ollut keskustelu ehkäisyn kieltämisestä sekä naisten epätasa-arvoisesta asemasta. Vanhoillislestadiolaisuuden ehkäisykielto kuuluu ehdottomuudessaan ankarimpiin maailmanlaajuisestikin kristillisten kirkkokuntien piirissä. Suhteessa kristikunnan ennen 1900-luvun yksimielisesti kannatettuun asentoon – niin protestanttisen kuin katolisen ja ortodoksisen – ehdoton ehkäisykielto toki ei ole eriävää.


title: Vanhoillislestadiolaisuuden kritiikki

text: Ihmisoikeusliitto on todennut asiaa koskevassa taustamuistiossa 4.3.2009, että vanhoillislestadiolaisuuden ehkäisykielto loukkaa ihmisoikeuksia, jos ehkäisykieltoon painostetaan uskonyhteisön taholta. Tasa-arvoasiain neuvottelukunta puolestaan totesi joulukuussa 2009, että "liikkeen johtajien auktoriteetti ja yhteisön paine eivät jätä lestadiolaiselle naiselle tosiasiallista mahdollisuutta päättää omasta kehostaan ja seksuaalisesta itsemääräämisoikeudestaan". Usein toistuvat raskaudet aiheuttavat riskejä naisen psyykkiselle ja fyysiselle terveydelle. Raskaudenpelko puolestaan kuormittaa parisuhdetta. Monissa lestadiolaisperheissä on jopa 10–18 lasta. Pitkään kestävä raskausaika naisen elämänvaiheena, tiheästi toistuvat raskaudet ja mahdolliset keskenmenot sekä vastuu suuresta perheestä voivat aiheuttaa naisille monenlaisia terveydellisiä ja elämänalaatua heikentäviä ongelmia. Kriitikot ovat peränneet herätysliikkeeltä perusteluja näin ehdottomalle ehkäisykiellolle. Kirkkoherra Seppo Lohi on esittänyt yhdeksi kiellon perusteluksi, että vanhoillislestadiolaisuus katoaisi Suomesta kokonaan viidenkymmenen vuoden sisällä, mikäli liike luopuisi kielteisestä suhtautumisesta ehkäisyn käyttöön.


title: Vanhoillislestadiolaisuuden kritiikki

text: Vastauksena kritiikkiin vanhoillislestadiolaisuuden johto puolestaan on korostanut, että liike "pyrkii aktiivisesti tukemaan lapsiperheitään ja pitämään huolta äideistä. Rauhanyhdistyksissä on tätä varten erityisiä tukihenkilöitä ja -ryhmiä. Ne voivat tulla vaikkapa synnytyssairaalasta palanneen äidin avuksi leipomaan ja siivoamaan."


title: Vanhoillislestadiolaisuuden kritiikki

text: Naisten erilainen asema ilmenee myös siinä, että sanajulistajan tehtävä on naisilta kielletty eivätkä he pääse myöskään vaikuttamaan suoraan liikkeen hallintoon eivätkä päätöksentekoon. Mikäli nainen on paikallisen rauhanyhdistyksen jäsen, hänellä on periaatteessa tasavartainen rivijäsenen puhe- ja äänioikeus yhdistyksen vuosikokouksissa. Käytännössä naisia ei valita päätöksentekijöiksi. Joskus nainen voidaan valita paikallisen rauhanyhdistyksen johtokuntaan. Esimerkiksi liikkeen keskusjärjestön SRK:n 24-jäseniseen johtokuntaan ei ole koskaan valittu yhtään naista yhdistyksen yli satavuotisen olemassaolon aikana. Raamatun tulkinnasta ja opillisista ratkaisuista päätetään kaksi kertaa vuodessa kokoontuvassa puhujien kokouksessa, jossa naiset eivät myöskään ole edustettuna, koska naisella ei ole oikeutta tulla nimetyksi puhujan tehtävään. SRK:n johtokunnan puheenjohtaja Olavi Voittonen on todennut naisista sananjulistajina: "Sananpalvelijana vanhoillislestadiolaisuuden piirissä on ollut ja on mies, "saarnamies"." "Minä en siihen ota kantaa, mutta lähtökohtana on ollut se, että johtokunnan koostumus nousee Uuden testamentin vanhin-ajatuksen pohjalta. Uuden testamentin mukaan seurakuntien päättäjät olivat miehiä kuten nyt meidän piirissämme. Paikallisissa rauhanyhdistyksissä naisia on myös johtokunnissa. – – Siitä, voisiko nainen olla liikkeessämme puhujana, ei minun korviini ole tullut edes keskustelua.”


title: Vanhoillislestadiolaisuuden kritiikki

text: Vanhoillislestadiolaisuudessa pidetään avioeroa syntinä. Hylätty puoliso ei saa solmia uutta avioliittoa niin kauan kuin entinen puoliso elää (SRK:n kannanotto "Oikea ja väärä"). Avioitumiskiellosta on seurannut monille lestadiolaisille vaikeita elämäntilanteita, sillä kiellosta seuraa väistämättä, että vanhoillislestadiolainen hylätty puoliso ei voi avioitua useinkaan koko elämänsä aikana, eikä ainakaan vielä silloin, kun lapset ovat pieniä ja toisen aikuisen tukea lasten kasvatuksessa ja hoidossa kaivattaisiin eroperheessä eniten. Monessa tapauksessa lestadiolainen hylätty puoliso joutuu huolehtimaan yksinhuoltajana usein suurestakin lapsijoukosta lasten aikuisuuteen saakka (mikäli hän haluaa edelleen pysytellä uskonyhteisössä eikä siis riko avioitumiskieltoa). (SRK:n kannanotto "Oikea ja väärä").


title: Vanhoillislestadiolaisuuden kritiikki

text: Koska nuorten seurusteluvaiheessa avoliitto on syntiä ja kaikenlainen esiaviollinen seksuaalisuus on kiellettyä, tämä johtaa usein lestadiolaisten nuorten vetäytymiseen tiiviisti vain oman liikkeen jäsenten keskuuteen. Tämä heikentää ystävyyssuhteiden rakentamista lestadiolaisyhteisön ulkopuolelle. Avioitumista ei-lestadiolaisen kanssa on tavattu pitää syntinä.


title: Vanhoillislestadiolaisuuden kritiikki

text: Vanhoillislestadiolaisen herätysliikkeen piirissä elää homoseksuaaleja, mutta liikkeen keskusjärjestön SRK:n kannaoton (2005) mukaan homosuhteet ovat syntiä. He eivät siten voi elää avoimesti homoseksuaalisuutensa tunnustaen. Lestadiolaiselle homoseksuaalille ei ole luvallista elää rekisteröidyssä parisuhteessa. Liikkeessä opetetaan, että homoseksuaalisuus on synnillinen taipumus, josta voi "vapautua Jumalan armon voimin".


title: Vanhoillislestadiolaisuuden kritiikki

text: Moni vanhoillislestadiolaistaustainen on kokenut irrottautumisen herätysliikkeestä sosiaalisesti ja psyykkisesti vaikeana.. Vanhoillislestadiolaisuuteen kasvatetaan kotona ja lapsi liitetään jo pikkulapsena lestadiolaiseen uskonyhteisöön. Rauhanyhdistyksen piirissä tehdään määrätietoista lapsi- ja nuorisotyötä, joka kytkee lapset ja nuoret tiiviisti yhteisöön koko nuoruuden ajaksi ja käytännössä eristää heidät ei-lestadiolaisista ikätovereista. Nuorena aikuisena sosiaalinen verkosto rakentuu siten pitkälle pelkästään vanhoillislestadiolaisen yhteisön varaan. Moni nuori on kokenut liikkeen kontrolloivaksi ja ahdistavaksi, esimerkiksi ulkonäköön, musiikkiharrastuksiin ja seurusteluun liittyvien normien takia. Mikäli irrottautuu uskonyhteisöstä, jää usein kokonaan vaille sosiaalista verkostoa ja ystäviä, eli tavallaan "tyhjän päälle". Moni onkin joutunut rakentamaan identiteettinsä, elämäntapansa ja ystävyyssuhteensa alusta alkaen uudelleen mm. terapian avulla.


title: Vanhoillislestadiolaisuuden kritiikki

text: Moni entinen lestadiolainen ja lestadiolaisuudesta eroon pyrkivä on saanut tukea myös Internetin keskustelupalstoista, joissa keskustelijat voivat vaihtaa kokemuksiaan anonyymisti. Myös Uskontojen uhrien tuki ry on auttanut lestadiolaisia levittämällä tietoa ja järjestämällä vertaistukitapaamisia.


title: Vanhoillislestadiolaisuuden kritiikki

text: Liike suhtautuu kielteisesti televisioon. TV-vastaanottimen hankkiminen kotiin määriteltiin synniksi vuonna 1963 SRK:n vuosikokouksen päätöksellä.. Suhtautuminen Internetiin on myös jossain määrin kriittinen. Televisio-ohjelmien seuraamista Internetin kautta ei tiettävästi kuitenkaan pidetä syntinä.. Nuoria on toisaalta kehotettu välttämään osallistumista uskonnollisiin nettikeskusteluihin.


title: Vanhoillislestadiolaisuuden kritiikki

text: Vanhoillislestadiolaisuuden kritiikkiä on esitetty erityisesti liittyen naisten asemaan, esimerkiksi vanhoillislaestadiolaisuuden kielteinen suhtautuminen ehkäisyyn on herättänyt arvostelua. Keskustelua on herättänyt myös liikkeen kielteinen suhtautuminen naispappeuteen, ja siihen ettei naisia hyväksytä nykyisin puhujiksi tai liikkeen johtoasemiin. Arvostelua ovat saaneet aikaan myös liikkeen niin sanotut hoitokokokoukset, joita on kritisoitu jäsenten painostamiseksi. Vuosina 2010-2011 esille tulleiden lasten hyväksikäyttötapausten yhteydessä kritisoitiin tapaa hoitaa vaikeatkin ongelmat liikkeen sisäisesti, ottamatta yhteyttä viranomaisiin.


title: Vanhoillislestadiolaisuuden kritiikki

text: Tutkija Aini Linjakummun mukaan lestadiolaisuus on ääriliike. Hän on katsonut lestadiolaisilla liikkeillä olevan yhteistä ääri-islamilaisten kaltaisten uskonnollisten ääriryhmien kanssa oman opin ja yhteisön korostamisessa samalla kun tehdään eroa ulkopuolisiin. Linjakummun mukaan kielteisessä mielessä yhteisön muodostaminen tulee ilmi oman ainutlaatuisuuden ja oikeamielisyyden ylikorostamisessa. Tällainen ajattelu voi ilmetä ahdasmielisyytenä ja toisten ihmisten arvon kieltämisenä.


title: Vanhoillislestadiolaisuuden kritiikki

text:
Vanhoillislestadiolaisten jumalankuvassa korostuu toisaalta näkemys anteeksiantavasta Jumalasta, joka on samalla myös vaativa. Jumala ei ole niinkään armahtava ja salliva, vaan vaatii jatkuvasti, että häneen uskova tunnustaa syntinsä ja tunnustaa ne nimenomaan toiselle lestadiolaisessa uskonkäsityksessä olevalle kristitylle. Tie anteeksiantamukseen ja rauhaan kulkee vain tuomituksi tulemisen ja kadotukseen joutumisen pelon kautta. Anteeksiantamuksen ehtona on syntien tunnustaminen ja anteeksi pyytäminen. Elämä on taistelua sielunvihollista vastaan, jossa vuorottelevat tuomituksi tulemisen pelko ja anteeksiantamuksen tuoma ilo.
Vanhoillislestadiolaisuudessa ripin vastaanottavalla maallikolla on sama asema kuin papilla, vaikka kirkkolaissa rippisalaisuus koskee vain pappeja ja lehtoreita. Ripin vastaanottajana käytetään usein oman perheen jäseniä, aviopuolisoa, siskoa, veljeä tai lasta ja heiltä vaaditaan vaitiolovelvollisuutta. Rippisalaisuuden pitäminen voi kuitenkin olla kohtuuttoman vaikeaa, jos syynä on ollut esimerkiksi aviopuolison uskottomuus, tai muu toiminta, jossa on loukattu henkilöä, jolle ripittäydytään tai tapaus koskettaa muuten läheisesti vastaanottajaa tai hänen perhettään. Kun ripin vastaanottaja ei jaksa pitää rippisalaisuutta, hänelle seuraa siitä syyllisyyttä ja ahdistusta. Vanhoillislestadiolaisuudessa opetetaan, ettei puolisoa pitäisi käyttää ripin vastaanottajana tilanteissa, jotka ovat häntä syvästi loukanneet. Tässä asiassa opetus ja käytäntö eivät vastaa toisiaan.


title: Vanhoillislestadiolaisuuden kritiikki

text: Pedofilian ja perheväkivallan kaltaisten rikosten yhteydessä vanhoillislestadiolaisten tulkinta rippisalaisuudesta voi antaa tekijälle mahdollisuuden jatkaa väkivaltaa. Toimittaja Tommi Niemisen mukaan vanhoillislestadiolaisessa liikkeessä uskotaan, että rippisalaisuus on ehdoton, joten kaikesta mistä ripittäytyjä on kertonut on liikkeen jäsenten vaiettava sen jälkeen, kun joku yhteisön jäsen on julistanut ripittäytyjälle synninpäästön. SRK:n ohjeistuksen mukaan ripin vastaanottajalla ei ole lupaa tehdä rikosilmoitusta. Liikkeessä uskotaan, että kun rippi-isä tai -äiti on kehottannut rikollista ilmoittautumaan viranomaisille saadakseen oikeuden tuomion, Jumala vaikuttaa niin, että rikollinen todella toimii näin.


title: Vanhoillislestadiolaisuuden kritiikki

text: Pappien vaitiolovelvollisuutta tutkineen lestadiolaispapin Johannes Alarannan mukaan maallikon, esimerkiksi maallikkosaarnaajan, Suomen laki määrää kertomaan viranomaisille ripissä ilmitulleen törkeän rikoksen. Ilmiannettavat törkeät rikokset sisältyvät Suomen laissa rikoslain 15. luvun kymmenenteen pykälään.


title: Vanhoillislestadiolaisuuden kritiikki

text: Syyllisyyden taakka voidaan sälyttää uhrin kannettavaksi. Uhrista voi tulla yhteisön silmissä syntinen, kun hän yrittää saada oikeutta ja rikolliset vastuuseen jolloin armon saavatkin vain rikolliset.


title: Vanhoillislestadiolaisuuden kritiikki

text: Päivämiehen pääkirjoituksen mukaan salarippi ei ole koskaan estänyt minkään asian rikosoikeudellista hoitamista. Jumala haluaa kaikin keinoin suojella lapsia, mutta armahtaa myös katuvan syntisen. Jos asiat ymmärretään oikein, salarippi ja lastensuojelu eivät ole koskaan ristiriidassa keskenään.


title: Vanhoillislestadiolaisuuden kritiikki

text: Liikkeen jäsenten tiukka kuuliaisuusvaatimus rauhanyhdistyksille ja keskusyhdistys SRK:lle on herättänyt kritiikkiä. SRK määrittelee mikä katsotaan synniksi, ja voi evätä tottelemattomalta seurakuntajäseneltä anteeksiannon.


title: Vanhoillislestadiolaisuuden kritiikki

text: Ripittäytymisen kriteeri on synnin suuruus ja sen aiheuttama painolasti ripittäytyjälle. Yhteisö määrittelee opetuksessaan vallitsevan syntikäsityksen ja vaikuttaa näin epäsuorasti siihen, mitkä "rikkomukset tulevat niin suuriksi", että ne pitää tunnustaa. Vanhoillislestadiolaiset saarnamiehet korostavat seurakuntajäsenten täydellistä kuuliaisuutta "seurakuntaäidille". Seurakunnalla, jolla he tarkoittavat käytännössä rauhanyhdistystä, on valta estää anteeksiantamus tottelemattomalle jäsenelle. Kuusamon kirkkoherra Raimo Karvosen mukaan vanhoillislestadiolainen herätysliike voi tuoda ahdistuneelle ihmiselle todellisen ja täydellisen helpotuksen, koska sillä on kaikki valta armahtaa syntejä. Samalla ihminen kuitenkin hänen mukaansa joutuu alistumaan lestadiolaisten auktoriteettiin.


title: Vanhoillislestadiolaisuuden kritiikki

text: Toimittaja Marjo Valtavaaran mukaan vanhoillislestadiolaisuudessa on keskusteltu internetin keskustelupalstoilla ja pienissä piireissä kiivaasti elämäntapasäännöistä, joita sanotaan "armoneuvoiksi". Valtavaaran mukaan säännöt ovat virallisesti vain neuvoja, mutta yksittäisillä liikkeen jäsenillä ei ole kuitenkaan mahdollisuutta kyseenalaistaa niitä. Eniten keskustelua on käyty televisiosta, ehkäisystä ja teatterista. Marjo Valtavaaran mukaan säännöt lujittuivat 1970-luvun hoitokokousten ja yhteisöstä erottamisten aikana. Monet sekä liikkeen sisällä että sen ulkopuolella haluaisivat lisäselvitystä ajanjaksosta.


title: Vanhoillislestadiolaisuuden kritiikki

text: Elokuvaohjaaja Dome Karukosken mukaan tiiviin yhteisön "säännöt" voivat vilpittömästi tuntua ihmisen omalta tahdolta, vaikka ne eivät sitä olisi. Lestadiolaisuudessa kaikkien elämänvalintojen pitää olla tukemassa uskoa.


title: Vanhoillislestadiolaisuuden kritiikki

text: Jatkuva ripittäytymisen tarve voi ilmentää lakihenkistä ja syntikeskeistä kristillisyyttä, jolloin pääpainon muodostaa synnin korostaminen armon sijasta. Ihminen jää jatkuvaan synnin ja syyllisyyden tunnustamiskierteeseen. Huono omatunto liittyy usein seksuaalisuuteen tai tunteisiin. Jotain ei tehdä siksi, että se on hyvää tai haluttavaa, vaan siksi kun niin on käsketty. Rikkomus omaatuntoa vastaan on rikkomus ulkopuolista käskijää tai kieltäjää vastaan, josta seuraa syyllisyys tuon auktoriteetin edessä. Ripittäytyjillä on negatiivinen kokemus itsestään ja he kokevat epäonnistuneensa.


title: Vanhoillislestadiolaisuuden kritiikki

text: Vanhoillislestadiolaisuudessa television omistamiseen suhtaudutaan kielteisesti. Kielteistä kantaa perustellaan sillä, että ohjelmatarjonta on kristillisten perusarvojen vastaista, koska sisältää liikaa seksismiä ja väkivaltaa. SRK:n johto käyttää televisiokysymyksen yhteydessä termiä "TV-päätös", jolla viitataan SRK:n vuosikokousten televiosiota koskeviin kannanottoihin. Liikkeen ulkopuolisissa julkaisuissa on käytetty myös termejä "televisiokielto" tai "TV-kielto". Suhtauminen televisioon on herättänyt julkisuuden mielenkiintoa.


title: Vanhoillislestadiolaisuuden kritiikki

text: Suomen rauhanyhdistysten keskusyhdistyksen vuosikokous antoi vuonna 1963 televisiosta periaatteellisen kannanilmaisun, jonka mukaan televisio ei sovi kristittyyn kotiin. Paikallisten rauhanyhdistysten johtokunnat velvoitettiin hoitamaan jäseniään tässä asiassa. Tutkija Mauri Kinnusen mukaan arvostettu kirkkoherra Kullervo Hulkko oli tuolloin puuskahtanut: "Kävi kuten 1930-luvulla, kun radio tuomittiin." Vanhoillislestadiolaisuutta paljon arvostelleen Lauri Pietilän mukaan on verrattain yleisesti tiedossa, ettei TV-päätös ollut läheskään yksimielinen.


title: Vanhoillislestadiolaisuuden kritiikki

text: Uskontotieteilijä Ilkka Pyysiäisen mukaan monet niistäkin liikkeen ulkopuolisista, jotka kritisoivat television turmelevaa vaikutusta pitävät kieltoa ahdasmielisenä. Vieroksuntaa herättävät kiellon jumalallinen perustelu ja asian nimittäminen synniksi.


title: Vanhoillislestadiolaisuuden kritiikki

text: Ehkäisy nousi vanhoillislestadiolaisuudessa keskustelun aiheeksi vuoden 1967 puhujien ja seurakuntavanhinten kokouksessa. Suomen evankelis-luterilainen kirkko omaksui myönteisen kannan ehkäisyvälineiden käyttöön vuonna 1952. Kristityt pitivät ehkäisyä yleisesti syntinä 1900-luvun alkuun saakka. Vanhoillislestadiolaisille muodostui vuonna 1967 selkeä kanta, jonka mukaan he pitäytyvät Raamattuun ja että "lapsirajoitus on syntiä kaikissa muodoissaan". Vanhoillislestadiolaisten mukaan Jumala on elämän ja kuoleman Herra ja elämän luominen on hänen käsissään. Ihminen ei saa estää Jumalan luomistyötä. Aborttia pidetään murhan syntinä. Myös ehkäisyä on pidetty murhana.


title: Vanhoillislestadiolaisuuden kritiikki

text: Vanhoillislestadiolaisten perheet ovat usein suuria, koska ehkäisyä ei käytetä. Lapsia pidetään Raamatun mukaisesti Jumalan lahjoina, joita saadaan eikä hankita.


title: Vanhoillislestadiolaisuuden kritiikki

text: Terveille naisille runsaskaan lapsenteko ei ole fyysisesti vaarallista, mutta joidenkin sairauksien, kuten reuman ja diabeteksen, hoitaminen raskauden aikana on vaikeaa. 1970-luvun lopulla on uutisissa raportoitu tapauksista, joissa lääkäri on ehdottanut naisille sterilisaatiota huonon terveyden vuoksi, mutta rauhanyhdistys ei ole antanut tähän lupaa, jolloin raskaaksi tullut äiti on kuollut. Päivi Alasuutarin mukaan liikkeen piirissä on kuollut naisia, koska heidän terveytensä ei ole kestänyt jatkuavia raskauksia ja synnytyksiä.


title: Vanhoillislestadiolaisuuden kritiikki

text: Ekologisista syistä vanhoillislestadiolaisten torjuvaa suhtautumista ehkäisyyn on arvostellut ainakin Pentti Linkola.


title: Vanhoillislestadiolaisuuden kritiikki

text: Suurin osa äideistä ei kuitenkaan kuole synnytyksiin, ja useasti synnyttäneet ovat tilastollisesti keskimäärin jopa terveempiä kuin muut naiset.


title: Vanhoillislestadiolaisuuden kritiikki

text: "Hoitokokous" on vanhoillislestadiolaisuuden sisäinen, niin sanottua sielunhoidollista kokousta tarkoittava käsite. 1970-luvun yleisistä hoitokokouksista käytetään myös termiä "henkien taistelu" ja sanalla hoitokokous voidaan yhteisön piirissä toisinaan tarkoittaa henkien taistelun lisäksi myös muita sielunhoidollisia tilanteita. 1970-luvun kriisi herätti paljon huomiota mediassa. Lehtien mielipidekirjoituksissa kokouksista käytettiin mm. termejä "selvityskokous", "uskonterrori", "terrori", "henkinen väkivalta", "lestadiolaiskuri" ja "ryhmäkuri". SRK:n johdon antaman neuvon mukaan hoitoon kutsujina toimivat rauhanyhdistysten johtokunnat. Hoitokokousmenettelyn taustalla oli näkemys, että veljen vartijana toimiminen on kristityn velvollisuus ja rikkoneen hoitamisessa tuli noudattaa Kristuksen kirkkolakia. Olli Lohen mukaan yleiset hoitokokoukset liittyivät 1970-luvun kriisiin ja ne päättyivät syksyllä 1979. Hannu Karpon mukaan yöllisiä kokouksia pidettiin kuitenkin vielä 1980-luvullakin.


title: Vanhoillislestadiolaisuuden kritiikki

text: Voitto Savelan mukaan hoitokokoukset käynnistyivät eräissä rauhanyhdistyksissä jo 1960-luvun loppupuolella ja lisääntyivät 1970-luvun taitteessa. 1970-luvulla ne kulkivat laajoina aaltoina läpi koko vanhoillislestadiolaisuuden. Kriisin taustalla oli vanhoillislestadiolaisuuden sekä yhteiskunnan maallistumisen ja sen mukanaan tuomien ilmiöiden välille syntynyt ristiriita.


title: Vanhoillislestadiolaisuuden kritiikki

text:
Erkki Reinikaisen mukaan 70-luvun hoitokokouksista on eriteltävissä neljä erityispiirrettä: 1980-luvulle tultaessa hoitokokoukset vähenivät.
Lauri Pietilän mukaan 1970-luvulla SRK on määritellyt "Jumalan valtakunnan hallituksena", "seurakunnan nimissä" mikä on syntiä. Pietilä kertoo saarnaaja Heikki Saaren todenneen 1975 eräässä johtokunnan kokouksessa: "Tämä on Jumalan valtakunnan hallitus, jonka päätöksistä ei voi mihinkään vedota." SRK:n johdon päättämiä syntitietoja on Pietilän mukaan ollut Päivämiehessä paljonkin. Pietilän mukaan SRK:n johtajistoa on pidetty Jumalan valtakunnan hallituksena, jonka päätöksien noudattaminen on "autuuden ehto" ja päätöksistä ei voi valittaa. Myös muu opetuksen arvosteleminen on hänen mukaansa tuomittu synniksi. Jos arvostelusta ei tee parannusta joutuu erotetuksi ja samalla tuomituksi pakanaksi. Pietilän mukaan tehdyt päätökset hyväksyttiin SRK:n vuosikokouksissa.


title: Vanhoillislestadiolaisuuden kritiikki

text:
Miikka Ruokasen mukaan asioita on synnillistetty seurakuntakurin nimissä "Jumalan valtakunnan" päätöksillä. Joitakin asioita on pidetty syntinä yksistään sen vuoksi, että ne ovat vastoin "valtakunnan päätöksiä". Ruokasen mukaan autuutta käytettiin pakotteena, jonka menettämisen uhalla "seurakunnan päätöksiä" oli noudatettava.
Miikka Ruokasen keräämän anonyymin aineiston mukaan hoitokokouksissa hoidettuja syntejä ovat olleet muun muassa liikkeen ulkopuolisten eli niin sanottujen uskottomien tervehtiminen Jumalan terve-tervehdyksellä, uskottomien vanhusten kanssa retkeily, seuroista pois jääminen, jos olisi mahdollisuus tulla, se, ettei kerro "uskottomille" heidän olevan matkalla helvettiin, ei-lestadiolaisen puolison ottaminen, pariskunnan yhdessä yöpyminen ennen avioliittoa, televisio, myös television käyttö opetusvälineenä, elokuvaesitykset, tanssi, konsertit, oopperamusiikki, laulu- ja soittokonserttien pitäminen, kirkkomusiikki ja kirkkomusiikkikonsetit, pitkä tukka miehillä, parta, urheilukilpailujen katseleminen ja niihin osallistuminen, kyntönäytöksien katseleminen, kaikki alkoholiin liittyvä, väärään puolueeseen kuuluminen, kirkossa käyminen ja syntyvyyden säännöstely. Lähteiden mukaan säveltäminen on sallittu, mutta omaan sävellyskonserttiin ei saanut mennä ja uskovainen voi olla jäsen esimerkiksi Marttaliitossa, sotaveteraaneissa ja reserviupseereissa mutta ei voi ottaa vastaan luottamustehtäviä, koska niihin liittyy suurempi vaara joutua sopimattomiin tilanteisiin.


title: Vanhoillislestadiolaisuuden kritiikki

text: 1980 Vanhoillislestadiolaisuutta tutkineen Miikka Ruokasen mukaan SRK käytti hoitokokouksissa evankeliumia mielivallan välineenä ja avuttomia ihmisiä on kiristetty suljetuissa kokouksissa. Hänen mukaansa SRK antoi vääristellyn kuvan asioiden tilasta.


title: Vanhoillislestadiolaisuuden kritiikki

text: Liike myönsi laajan lasten seksuaalisen hyväksikäytön maaliskuussa 2011 sisäisessä selvityksessään. SRK:n mukaan liikkeessä on 1980-luvulta alkaen tullut tietoon jopa sata hyväksikäyttötapausta. SRK:n mukaan pedofiliatapaukset ovat olleet perheiden sisäisiä..


title: Vanhoillislestadiolaisuuden kritiikki

text: Tapio Nykäsen mukaan politiikka ja teologia kietoutuvat vanhoillislestadiolaisuudessa toisiinsa monin tavoin. Vanhoillislestadiolaisuudessa ajatus: "Jumala on asettanut valtiollisen esivallan, jolloin kristittyjen on oltava sille kuuliaisia." on otettu vakavasti läpi liikkeen historian. Tämä asenne määrittää muun muassa kantoja poliittisiin puolueisiin. Vanhoillislestadiolaisille sopivat puolueista Keskusta ja Kokoomus. Vasemmistopuolueet on kielletty niiden ateistisen ja vallankumouksellisen suuntautumisen takia. Kristillisdemokraatit on kielletty "omavanhurskauden" ja politiikan ja uskonnon avoimen sekoittamisen vuoksi. SMP:n politiikka on tuomittu repivänä.


title: Vanhoillislestadiolaisuuden kritiikki

text: Lauri Pietilän mukaan SRK:n uskovaisia on kehotettu äänestämään "omia Pyhän Hengen asettamia ehdokkaita" omaan tuntoon vedoten. Hänen mukaansa Suomen Keskustapuolue on pyrkinyt saamaan vanhoillislestadiolaisuudessa monopoliaseman. Hänen mukaansa myös Kokoomuksen kieltämistä oli suunniteltu, mutta se jäi lopulta pois Reisjärven suviseuroissa 1968 pidetystä alustuksesta, jossa mainittiin kiellettyjä puolueita.


title: Vanhoillislestadiolaisuuden kritiikki

text: Uskontososiologian dosentti Jouko Sihvon mukaan vanhoillislestadiolaisuuden sisäistä kapinointia on sensuroitu tarkasti Päivämies-lehdestä ja siitä löytyy paremmin tietoa muista lähteistä. Tytti Isohookana-Asunmaan mukaan SRK ei esimerkiksi antanut elokuvatuottaja Eeli Aallon tehdä lestadiolaisuutta käsittelevää dokumenttia. Tutkija Miikka Ruokasen mukaan SRK:n pääsihteeri Einari Lepistö ei antanut tutkimuskäyttöön alle 10 vuotta vanhaa pöytäkirjamateriaalia, kun hän tutki lestadiolaisuutta 1970-luvun lopulla. Lauri Pietilän mukaan Myös TV2:n toimittaja Vesa Toijosen ohjelma Raportti lestadiolaisuudesta peruttiin SRK:n pyynnöstä.


title: Vanhoillislestadiolaisuuden kritiikki

text: Mielen hoitamista ja jumalasuhteen hoitamista ei erotella. Omat suuttumuksen tunteet on pyydettävä anteeksi, koska ne pahoittavat Jumalan mielen. Omatunto mielletään mielialaan liittyväksi käsitteeksi, jolla on vastine "Jumalan mielessä", joka voi pahoittua ihmisen käytöksestä.


title: Vanhoillislestadiolaisuuden kritiikki

text:
Eksklusiivisen eli poissulkevan seurakuntaopin mukaan lestadiolaisuus on Jumalan valtakunnan ainoa oikea edustaja maan päällä. Vanhoillislestadiolaisuudessa uskotaan, että maissa, joissa vanhoillislestadiolaisuus merkittävästi vaikuttaa, pelastus ei ole mahdollinen liikkeen ulkopuolella, ei edes muissa lestadiolaisuuden suuntauksissa. Herätysliiketutkija Esko M. Laineen mukaan piispa Otto I. Colliander teilasi vuonna 1910 Kotimaa-lehdessä lestadiolaisuuden ja vapaakirkollisuuden ”niiden moittimisesta ja tuomitsemisesta, jotka eivät kuulu näihin hengellisiin liikkeisiin”. Vanhoillislestadiolaiset käyttävät ainoastaan omasta liikkeestään puhuessaan muun muassa sanoja "Jumalan valtakunta", "Jumalan seurakunta", "uskovaiset", "Jumalan lapset", "siioni", "kristillisyytemme" ja jopa "elävä kristillisyys" ja pelkkä "kristillisyys". Lestadiolaisen kirkkokäsityksen mukaan seurakunta, jolla lestadiolaiset tarkoittavat käytännössä rauhanyhdistystä, ei voi erehtyä, koska se on Jumalan todellinen seurakunta. Erehtynyt Siioni olisi inhimillinen instituutio kuten valtionkirkko ja erehtymisen myöntäminen veisi liikkeeltä rippiarvovallan.
Kari Kuulan mukaan vanhoillislestadiolaisuuden läsnäolo luterilaisen kirkon sisällä on teologisesti kyseenalaista. Siitä, mikä on laestadiolaisen liikkeen poikkeavien opinkappaleiden merkitys luterialaisen kirkon yhtenäisyydelle on esitetty toisistaan poikkeavia käsityksiä. Arkkipiispa Jukka Paarman mukaan kirkon yhtenäisyys ei ole eroavien seurakuntaoppien vuoksi vaarassa. Olavi Voittosen mukaan vanhoillislestadiolaiset kokevat olevansa luterilaisen kirkon ydintä, joka haluaa seistä Jumalan sanan perustalla.


title: Vanhoillislestadiolaisuuden kritiikki

text: Vanhoillislestadiolaisuudessa uskotaan, että Jumalan valtakunta on kulkenut läpi aikojen ja kansojen tarjoten kullekin kansalle vuorollaan etsikonajan. Palestiinan maaperältä elävä usko siirtyi hellenististen ja latinalaisten maiden kautta Saksaan, missä sai erityisen siunauksen Lutherin työn vaikutuksesta. Valtakunta säilyi edelleen saksalaisessa pietismissä ja liikkui edelleen kohti pohjoista, kunnes se Ruotsissa lukijaisuuden välityksellä saavutti Lapin Marian ja Laestadiuksen. Näin pohjoiskalottialue saa viimeisinä aikoina pitää keskuudessaan Jumalan valtakuntaa. Niin ikään lestadiolaisuudessa uskotaan, että "Pyhä Henki toimittaa virkaansa puhuvana ja vanhurskauttavana ainoastaan Jumalan seurakunnassa Pyhän Hengen saaneiden ihmisten julistaman evankeliumin sovintosaarnan kautta". Samalla alueella ei heidän mukaansa voi olla kahta Kristuksen laumaa.


title: Vanhoillislestadiolaisuuden kritiikki

text: Edellä kuvattua oppia jatkuvuudesta on Miikka Ruokasen mukaan perusteltu lestadiolaisuudessa mm. Sakarjan profetialla:


title: Vanhoillislestadiolaisuuden kritiikki

text: Ruokasen mukaan raamatunkohta ei ole eksegeettisesti ongelmaton, koska "Hengen vaikuttaminen" voidaan alkukielestä kääntää myös Jumalan vihan tyydyttämiseksi eli kostoksi pohjoiselle viholliselle. Hänen mukaansa vanhoillislestadiolaisten vanhurskauttamisnäkemyksessä Hengen kategoria ja uskonyhteisö nousevat tärkeämmiksi kuin itse evankeliumin sana ja sen välittämä Kristus. Armo sidotaan SRK-laiseen Jumalan lasten joukkoon. Ruokasen mukaan tällainen näkemys on teologisesti selkeä lahkon tunnusmerkki.


title: Vanhoillislestadiolaisuuden kritiikki

text: Astrid Thorsin mukaan on kyse henkisestä kunniaväkivallasta, kun vanhoillislestadiolainen nuori ei ole totellut uskonnollisia sääntöjä ja hänen perheensä painostaa häntä sillä perusteella, että hänen käyttäytymisestään on koitunut häpeää suvulle.


title: Vanhoillislestadiolaisuuden kritiikki

text: Kovin paljon vanhoillislestadiolaiset eivät ole vastanneet lehdistössä esitettyyn arvosteluun. Aika ajoin vanhoillislestadiolaiset ovat kuitenkin torjuneet toimintaansa kohdistetut syytökset. Esimerkiksi vuonna 1985 SRK:n silloinen puheenjohtaja Erkki Reinikainen kirjoitti "Päivämies"-lehteen laajan artikkelin ”Syytöksiä viime vuosikymmeninä”, jossa hän pyrki torjumaan syytökset muun muassa evankelis-luterilaisen kirkon tunnustuksen vastaisesta opetuksesta, lestadiolaisäitien huonosta asemasta ja poliittisesta painostuksesta. Hän vakuutti, että vanhoillislestadiolaisessa kristillisyydessä korostuvat Kristuksen armon tuoma ilo, vapaus ja valoisuus.


title: Vanhoillislestadiolaisuuden kritiikki

text: Keijo Korhonen arvosteli vanhoillislestadiolaisuuden kriitikoita kovin sanoin Helsingin Sanomiin 10.4.1980 kirjoittamassaan artikkelissa. Hänen mukaansa lestadiolaiset kuuluvat tasavallan parhaisiin kansalaisiin, tekevät hyvin työnsä, maksavat veronsa ja tuottavat maalle paljon uusia veronmaksajia. Korhosen mukaan myös suhtautumisessa vanhoillislestadiolaisuuteen tulisi noudattaa moniarvoisuuden periaatetta. Hän epäili, että herätysliikettä kritisoivien tarkoituksena on lisätä pohjoissuomalaisten omanarvontunnon puutetta ja alistaa jälleen eräs alueellinen erikoispiirre, lestadiolaisuus, keskitetyn virkavallan yhtäläistävään holhoukseen


title: Vanhoillislestadiolaisuuden kritiikki

text: Uudempaan keskusteluun on vastannut muun muassa SRK:n nykyinen pääsihteeri Aimo Hautamäki. "Kotimaa"-lehdelle 2006 antamassaan haastattelussa hän myönsi, että ”oli varmasti sellaisiakin kokouksia, että kaikki ei niissä mennyt oikein.” Hautamäen mukaan kyseessä ei kuitenkaan ollut SRK:n liikkeellepanema hoitokokousten järjestelmä. SRK:lta ei Hautamäen mukaan ole tulossa yleistä anteeksipyyntöä, koska ”ei joku toinen voi pyytää anteeksi toisen puolesta”. Liikkeen näkemyksiin siis kuuluu se, että jokainen on henkilökohtaisesti vastuussa omista synneistään, eikä yhteisö tai toinen henkilö voi pyytää anteeksi toisen puolesta. Lisäksi anteeksipyyntö kohdistetaan aina vain sille henkilölle, jota vastaan on rikottu.


title: Vanhoillislestadiolaisuuden kritiikki

text: Valkealan suviseuroissa vuonna 2007 haastateltujen vanhoillislestadiolaisten eläkkeellä olevan luokanopettajan Pekka Tervon ja Oulujoen seurakunnan kappalaisen Pertti Lahtisen mukaan television katselukieltoa ei ole olemassa mutta on todettu, ettei televisio sovi uskovaiselle. Heidän mukaansa se ei ruoki uskonelämää vaan päinvastoin vanhaa osaa, jossa pahuus asuu.


title: Vanhoillislestadiolaisuuden kritiikki

text: SRK:n entisen puheenjohtajan Matti Lääkön mukaan Vanhoillislestadiolaisuus ei ole lahko, vaan osa kansankirkon toimintaa.


title: Rumpusoolo

text: Rumpusoolo on rummuilla soitettava instrumentaaliosuus. Se voi olla improvisoitu, minkä pituinen tahansa, tai se voi muodostaa jopa oman teoksensa.


title: Rumpusoolo

text: Rockmusiikissa rumpusooloja ei yleensä säestetä muilla soittimilla, kun taas muiden instrumenttien sooloja säestetään useammin. Soolot eivät välttämättä myöskään seuraa tempoa, tyyliä tai muutoinkaan kyseisen kappaleen rakennetta. Jazzissa rumpusoolot yleensä pitävät tempon ja noudattavat kappaleen muotoa. Muut instrumentit voivat säestää sooloa ajoittain. Marssi- ja sotilassoittokuntamusiikissa rumpuosuudet yleensä mahdollistavat soittajien marssimuodostelmien muuttamisen ilman, että heidän täytyy samalla soittaa instrumenttejaan.


title: Rumpusoolo

text: Ensimmäisenä merkittävänä rumpusooloilijana pidetään jazzrumpali Gene Krupaa, joka toi pitkän rumpusoolon jazzmusiikkiin ja käytti rumpusooloa myös muiden muusikkojen kanssa tapahtuvan vuorovaikutuksen välineenä. Krupa esitti aikojen ensimmäisenä pidetyn pitkän rumpusoolon kappaleessa "Sing Sing Sing" Benny Goodmanin orkesterin esiintyessä New Yorkissa Carnegie Hallissa 16. tammikuuta 1938 .


title: Elliot Goldenthal

text: Elliot Goldenthal (2. toukokuuta 1954 New York) on yhdysvaltalainen elokuvamusiikkiin erikoistunut säveltäjä. Hän opiskeli sävellystä Aaron Coplandin ja John Coriglianon johdolla. Hän on tehnyt musiikin muun muassa elokuviin "Alien³", "Batman Forever", "Heat – ajojahti", "Batman & Robin", "Michael Collins" sekä "Veren vangit". Goldenthalin musiikkia on kiitelty eri vaikutteiden ja tekniikoiden runsaasta ja omaperäisestä käytöstä. Vuonna 2006 Goldenthalin ensimmäinen ooppera sai kantaesityksensä Los Angelesissa.


title: Luuta

text: Luuta on siivousväline, jossa on yhteen kiinnitettyjä jäykkiä harjaksia, sekä lieriömäinen luudanvarsi. Pientä luutaa tai harjaa saatetaan joskus kutsua pölyhuiskaksi.


title: Luuta

text: Ajan kuluessa luudan valmistustavat ovat muuttuneet. Alun perin luuta oli oksista (varvuista) tai muista sopivista luonnonmateriaaleista kuten havuista koottu nippu. Alun perin luudan harjakset olivat pyöreässä muodossa, koska muoto oli helppo tehdä ja sillä oli parhaat lakaisuominaisuudet. Luudan harjasosassa saattoi olla kiinni lyhyt kädensija tai pitkä varsi eri käyttötilanteista riippuvia työskentelyasentoja varten. Pitkävartista varpuluutaa käytettiin lattian lakaisuun tai havuluutaa katon tai ylänurkkien ripsimiseen ja uuniluutana tulipesän puhdistukseen.


title: Luuta

text: Nykyisin varpuluutaa käytetään pihan lakaisuun.


title: Luuta

text: Englannin kielen luutaa merkitsevä sana "besom" ja "broom" viittasivat alun perin jänönvihmaan ("Cytisus scoparius"), josta luudat yleensä valmistettiin. Nykyaikaiset luudat on valmistettu viljahirssistä ("Panicum miliaceum"). Materiaali on pitkää, suoraa, kestävää ja harjakset ovat kiinni toisissaan jo kasvissa. 1800-luvulla eräs kristillinen yhteisö, vapisijat, kehitti nykyaikaisia lattiaharjoja vastaavan, lyhyistä ja tasamittaisista harjaksista koostuvan luudan, joka oli vanhoihin luutiin verrattuna paljon leveämpi ja tehokkaampi lian siirtämiseen. Pyöreät luudat ovat nykyään hävinneet lähes kokonaan käytöstä.


title: Luuta

text: Luudat ovat kirjallisuudessa pitkään liitetty noituuteen. Useimmiten tarinoissa naispuolinen noita käyttää keskiaikaistyylistä pyöreää luutaa lentämiseen. Noidat saattavat lentää myös muilla luudan tapaisilla esineillä. Taikoja osaava henkilö on myös saattanut taikoa taikasauvan luudaksi, ettei häntä epäiltäisi noituudesta. Luutaan on myös saatettu säilöä tilapäisesti henkiä.


title: Luuta

text: Fiktiossa luudat ovat yleisesti noitien lentovälineitä. Noita istuu luudan varrella hajareisiin siten, että harjasosa jää hänen taakseen. Luudanvarrella on lisäksi usein musta kissa ja kahvipannu.


title: Luuta

text: Nykyaikaisissa pakanuuden oppikirjoissa luuta on merkitty rituaalivälineeksi. Ilman elementtinä luuta puhdistaa alueita, ja siksi rituaaleissa saatetaan lakaista luudalla pois negatiivista energiaa.


title: Simo Hannula

text:
Simo Pertti Hannula (12. maaliskuuta 1932 Konginkangas – 2. elokuuta 2016 Lohja) oli suomalainen taidemaalari, kuvataiteilija ja taidegraafikko. Hän opiskeli Turun taideyhdistyksen piirustuskoulussa 1950–1951. Tärkeimmät vaikutteensa Hannula sanoi saaneensa siellä Otto Mäkilältä ja Harry Henrikssonilta.
Suomen Taideakatemian koulussa 1951–1955 tärkeitä opettajia olivat Aukusti Tuhka, Sam Vanni ja Erkki Koponen.


title: Simo Hannula

text:
Simo Hannula tuli tunnetuksi 1960-luvulta alkaen eräänä kansainvälisesti tunnetuimpana ja palkituimpana
suomalaisena taidegraafikkona. Hänelle myönnettiin Pro Finlandia -mitali vuonna 1969 ja professorin arvonimi 1993.


title: Simo Hannula

text: Hannula työskenteli käsityöläisen hartaudella ja hallitsi metalligrafiikan eri tekniikat ja litografian. Varhaistuotannossaan hän yhdisti etsaukseen pehmeäpohja- tai akvatintatekniikan. Vähitellen hän siirtyi pelkkään etsaukseen.


title: Simo Hannula

text: Teoksissaan hän kuvasi usein luontoa sen monimuotoisuudessa. Hannulan surrealistisena kautena 1960-luvulla syntyi komeita avaruusfantasioita. 1970-luvun alussa Hannulan taiteeseen tuli kantaa ottava sävy. Hän halusi puhua luonnon ja ihmisyyden puolesta teknologian voittokulkua vastaan.


title: Simo Hannula

text: Simo Hannula teki jossain määrin exlibriksiä. Hän sai palkintoja eräissä kansainvälisisissä exlibris-kilpailuissa, muun muassa Grand Prix -palkinnon François Rabelais’n kunniaksi järjestyssä kilpailussa 1994. Jyväskylän yliopiston kirjaston exlibris-kilpailussa 1996 Hannula sai kaksi kunniamainintaa.


title: Simo Hannula

text: Hannula asui Sammatissa. Myös Simo Hannulan poika Pekka Hannula (s. 1961) on kuvataiteilija.


title: Cree Summer

text: Cree Summer Francks (s. 7. heinäkuuta 1969 Los Angeles, Kalifornia) on kanadalainen ääninäyttelijä ja laulaja. Hänet tunnetaan myös uuspakanallisesta elämäntavastaan. Summer on saanut Daytime Emmy -ehdokkuuden Cleon ääniroolista animaatiosarjassa "Clifford the Big Red Dog".


title: Cree Summer

text: Hänen isänsä on näyttelijä-muusikko Don Francks.


title: Cree Summer

text: Cree Summer aloitti näyttelijänuransa 1980-luvulla, ja hänen ainutlaatuinen äänensä herätti ääniroolittajien kiinnostuksen. Summer on esittänyt äänirooleja useissa animaatioissa ja elokuvissa sekä videopeleissä, kuten "Final Fantasy X-2:ssa" ja "Fallout 2:ssa". Ääniroolien lisäksi Summer on esiintynyt 1990-luvulla vierailurooleissa muutamissa televisiosarjoissa. Lisäksi hän on levyttänyt kolme musiikkialbumia vuodesta 1993 alkaen.


title: Cree Summer

text: Summer päätyi musiikin pariin 1990-luvun alussa ja toimi aluksi taustalaulajana muutamall levyllä. Vuonna 1993 hän julkaisi oman albumin yhtyeensä Subject to Change kanssa. Se ei kuitenkaan päässyt maailmanlaajuiseen levitykseen, vaan jäi keräilijäharvinaisuudeksi. Summerin yhtye soitti aggressiivista rockin ja soulin yhdistelmää, joka usein keskittyi poliittisiin aiheisiin. Myöhemmin vuonna 1999 hän julkaisi oman sooloalbuminsa "Street Faërie", jonka tuotti Lenny Kravitz. Kravitz esiintyi myös samalla levyllä, mutta se ei saavuttanut suurta menestystä.


title: Elsa Sylvestersson

text: Elsa Maria Sylvestersson (11. elokuuta 1924 Turku – 9. marraskuuta 1996 Helsinki) oli suomalainen balettitanssija ja koreografi.


title: Elsa Sylvestersson

text: Sylvestersson tanssi Suomalaisen Oopperan (Kansallisooppera) päärooleja 1931–1959. Hänen suurimpia menestyksiään olivat "Joutsenlammen" Odette–Odile ja "Tulilinnun" nimirooli.


title: Elsa Sylvestersson

text: Sylvestersson aloitti koreografina 1951. Hänestä tuli Suomen tuon ajan merkittävin ja tuotteliain balettikoreografi. Hän teki koreografioita myös televisioon ja suomalaisten kansantanssien pohjalta.


title: Elsa Sylvestersson

text: Sylvestersson toimi myös muun muassa Kuopion balettikoulun johtajana 1960-luvun lopulta lähtien ja oli kehittämässä Kuopio Tanssii ja Soi -tapahtumaa yhdessä Kuopion kaupungin silloisen orkesterinjohtaja Lauri Siimeksen, kaupunginjohtaja Eino Luukkosen ja teatterinjohtaja Aimo Hiltusen kanssa. Lisäksi hän oli monessa kansainvälisessä balettikilpailussa tuomariston jäsenenä.


title: Elsa Sylvestersson

text: Kansallisoopperassa Sylvestersson oli ensitanssijatar 1947–1955, balettikoulun johtaja ja balettimestari-koreografi 1969–1972 ja koreografi vuodesta 1972. Hän teki merkittäviä klassisia rooleja ja ansioitui modernin tanssin koreografioiden suunnittelijana.


title: Le Palais des Thés

text: Le Palais des Thés on ranskalainen teefirma, jolla on useita myymälöitä Ranskassa ja jonkin verran myös sen ulkopuolella, mm. Tokiossa ja Oslossa. Lisäksi yritys harjoittaa postimyyntiä.


title: Le Palais des Thés

text: Le Palais des Thés’n teevalikoima on tavanomaista laajempi, käsittäen teetä myös harvinaisemmista teen tuottajamaista sekä erittäin korkealaatuisia ja vaikeasti saatavia teelaatuja.


title: Steve Coppell

text: Steve Coppell (s. 9. heinäkuuta 1955 Liverpool, Englanti) on englantilainen entinen jalkapalloilija ja valmentaja. Pelaajana hänet muistetaan ajastaan Manchester Unitedissa, jossa hän pelasi 1970–80-luvulla. Pelipaikaltaan Coppell oli laituri.


title: Steve Coppell

text: Coppell aloitti uransa Tranmere Roversissa vuonna 1973. Kahden kauden jälkeen Manchester United tarjosi laiturista 60 000 puntaa ja liverpoolilainen siirtyi Manchesteriin. Debyyttinsä uudessa seurassa Coppell teki 1. maaliskuuta 1975 4–0 voitto-ottelussa Cardiff Citya vastaan. Kauden jälkeen United nousi takaisin Englannin 1. divisioonaan, vietettyään kauden 2. divisioonassa. Coppell teki kymmenessä ottelussa yhden maalin.


title: Steve Coppell

text: Seuraavalla kaudella Coppell pelasi 39 kertaa ja teki 10 maalia. Hän sai myös peliaikaa Englannin alle 23-vuotiaiden maajoukkueessa.


title: Steve Coppell

text: Valmentaja Tommy Dochertyn alaisuudessa ManU pääsi FA Cupin loppuotteluun vuonna 1976. Loppuotteluun suosikkina lähtenyt United kohtasi 2. divisioonan Southamptonin. Finaalissa Unitedin nuori joukkue oli hermostunut – Coppell mukaan lukien – ja Southampton voitti kokemuksellaan 1–0.


title: Steve Coppell

text: Seuraavana vuonna United epäonnistui hieman liigassa, mutta pääsi Cupin finaaliin, jossa vastassa oli Liverpool, joka oli vielä tavoittelemassa "triplaa" (liigamestaruuden, Euroopan Cupin ja FA Cupin voittoa). Coppell oli yksi yhdeksästä pelaajasta, jotka olivat edellisellä kaudella hävinneet mestaruuden, mutta tällä kertaa United oli vahvempi ja voitti numeroin 2–1.


title: Steve Coppell

text: Vuonna 1977 Coppell kutsuttiin myös Englannin maajoukkueeseen pelaamaan karsintaotteluita vuoden 1978 MM-kisoihin. Englanti ei lopulta selviytynyt kisoihin, mutta Coppell vakiinnutti paikkansa uuden valmentajan Ron Greenwoodin joukkueessa. Liverpoolilainen pelasi Englannin paidassa ystävyysotteluita vuonna 1978 ja onnistui maalinteossa ensimmäistä kertaa Skotlantia vastaan Hampden Parkilla. Coppell edusti Englantia vuoden 1982 MM-kisoissa.


title: Steve Coppell

text: Coppell lopetti pelaajauransa polvivamman takia vuonna 1983, ollen 28-vuotias. Kahdeksan ManU-kauden aikana Coppell pelasi 322 liigaottelua ja teki 53 maalia. Maajoukkueessa hän pelasi 42 ottelua ja teki seitsemän maalia.


title: Steve Coppell

text: Vuosien 1984 ja 1993 välillä Coppell toimi Crystal Palacen valmentajana. Coppell uudisti joukkuetta ja vuonna 1989 se nousi 1. divisioonaan.


title: Steve Coppell

text: Ensimmäisellä kaudellaan (1989–1990) 1. divisioonassa Crystal Palace sijoittui viidenneksitoista, mutta pääsi FA Cupin loppuotteluun, jossa se kohtasi Manchester Unitedin. Ensimmäistä kertaa loppuottelussa ollut Palace joutui kuitenkin toteamaan manchesterilaiset vahvemmikseen, häviten uusintaottelun jälkeen 1–0. Ensimmäinen kohtaaminen oli päättynyt 3–3 tasapeliin.


title: Steve Coppell

text: Neljä kautta korkeimmalla sarjatasolla pysynyt Palacen sijoittui parhaimmillaan kolmanneksi ja voitti Full Members Cupin voitettuaan finaalissa Evertonin.


title: Steve Coppell

text: Vuonna 1996 Coppell toimi Manchester Cityn valmentajana kuuden ottelun ajan.


title: Steve Coppell

text: City-vierailun jälkeen hän palasi Crystal Palaceen, jossa hän tomi muutaman kauden ajan sekä valmentajana että seuran johtavammissa tehtävissä (ammattinimike Director of Football), jonka jälkeen hän manageroi Brentfordia ja Brighton & Hove Albionia ennen kuin ryhtyi Readingin valmentajaksi.


title: Steve Coppell

text: 9. lokakuuta 2003 Coppell palkattiin Readingiin. Kauden 2005–2006 päätteeksi Englannin toiseksi korkeimmalla sarjatasolla pelannut Reading nousi Valioliigaan ja Coppell valittiin vuoden valmentajaksi. Seuraavalla kaudella Coppell johdatti nousijajoukkueen kahdeksanneksi, jääden vain pisteen UEFA Cup -karsintapaikasta. Coppell valittiin jälleen vuoden valmentajaksi.


title: Steve Coppell

text: Kaudella 2008–2009 Coppell johdatti Readingin nousukarsintoihin, mutta tappio Burnleylle pudotuspeleissä ja nousuhaaveiden kariutuminen johtivat Coppellin eroon toukokuussa 2009.


title: Steve Coppell

text: Coppell palasi valmennustehtäviin huhtikuussa 2010 allekirjoitettuaan vuoden sopimuksen Englannin Mestaruussarjassa pelaavan Bristol Cityn kanssa. Coppellin visiitti Bristolissa jäi kuitenkin lyhyeksi hänen erottuaan tehtävistään elokuussa 2010. Coppellin mukaan hänellä ei ole enää intohimoa valmennustyöhön.


title: Briseis

text: Briseis () oli kreikkalaisessa mytologiassa troijalainen leski, jonka Akhilleus sieppasi surmattuaan ensin taistelussa tämän puolison, Lyrnessoksen kuninkaan Myneksen, ja tämän kolme veljeä. Sen jälkeen kun oraakkeli oli kertonut kuningas Agamemnonille, että päästäkseen rutosta eroon tämän tulisi luovuttaa kaappaamansa Khryseis takaisin tämän isälle, kuningas käski sanansaattajansa Talthybioksen ja Eurybateen hakemaan Briseiksen itselleen Akhilleukselta kompensaationa menetyksestään. Akhilleus tuohtui tästä siinä määrin, ettei palannut enää taisteluihin ennen kuin Hektor oli surmannut hänen ystävänsä Patrokloksen.


title: Briseis

text: Akhilleuksen vetäytyminen telttaansa on Homeroksen Iliaan ensimmäinen tapahtuma. Tämän seurauksena troijalaiset nauttivat menestyksestä jonkin aikaa. Akhilleuksen palattua taisteluihin Agamemnon palautti Briseiksen takaisin tälle.


title: Briseis

text: Iliaassa Briseis oli Akhilleuksen vanki, jonka kreikkalaisten armeija oli antanut hänelle palkkioksi. Hän kuitenkin myös rakasti tätä verraten heidän suhdettaan mieheen ja vaimoon, ja oli suuttunut ajatuksesta, että Agamemnon makaisi tämän kanssa. Kun riita oli selvitetty, Agamemnon vannoi, ettei ollut koskenutkaan Briseikseen.


title: Minneapolisin siltaturma

text: Minneapolisin siltaturmassa Mississippijoen ylittävä I-35W-moottoritiesilta (tunnetaan myös siltana 9340) romahti iltapäiväruuhkassa 1. elokuuta 2007 kello 18.01 paikallista aikaa alla olevaan jokeen ja sen törmille.


title: Minneapolisin siltaturma

text: 11. elokuuta mennessä yhdeksän kuolonuhria oli vahvistettu. Ainakin neljä ihmistä oli kateissa ja kahdeksan joutunut sairaalahoitoon. Aikaisemmin, 3. elokuuta, ilmoitettiin viidestä kuolonuhrista ja ainakin 79:stä turmassa loukkaantuneesta.


title: Minneapolisin siltaturma

text:
Minnesotan liikennelaitos (Mn/DOT) rakensi sillan vuonna 1967. Se oli 8-kaistainen ja 597 metriä pitkä ristikkosilta. Valtatie 35W kulki sillan kautta.
Silta sijaitsi Minneapolis–Saint Paul-kaksoiskaupungin alueella Hennepinin piirikunnassa. Se yhdisti Downtown East ja Marcy-Holmesin lähiöt toisiinsa. Se oli Minnesotan osavaltion ruuhkaisin silta, jonka kautta kulki päivittäin yli 141 000 ajoneuvoa.


title: Minneapolisin siltaturma

text:
Silta oli onnettomuushetkellä remontissa. Kyseessä oli kuitenkin lähinnä päällystystyö, eikä se kohdistunut kantaviin rakenteisiin. Sillan kuntoa pidettiin yleisesti tyydyttävänä, vaikka sen rakenteissa olikin selviä ruostevaurioita.
Minnesotan viranomaisia oli varoitettu jo 1990-luvulla, että silta oli "rakenteellisesti vajavainen", viitaten löydettyihin rasitusmurtumiin ja ruostevaurioihin palkkien yhtymäkohdissa. Ongelmat korjattiin, ja osavaltion viranomaisten mukaan vuodesta 1993 lähtien silta tarkistettiin joka toinen vuosi.


title: Minneapolisin siltaturma

text: Vuonna 2005 liittovaltion tutkimus arvioi sillan jälleen rakenteellisesti vajavaiseksi ja antoi sille pisteytyksen 50/100 rakenteellisesta vakaudesta.


title: Alcatel-Lucent

text: Alcatel-Lucent S.A. oli ranskalais-yhdysvaltalainen yhtiö, joka tuotti tietoteknisiä laitteita ja ohjelmistoja sekä palveluita tietoliikenneoperaattoreille ympäri maailmaa 132 eri maassa. Yhtiön pääkonttori oli Pariisissa ja sen Pohjois-Amerikan toimintoja johdettiin Murray Hillissä New Jerseyssä.


title: Alcatel-Lucent

text: Alcatel-Lucent muodostui kun ranskalainen Alcatel ja yhdysvaltalainen Lucent Technologies yhdistyivät vuonna 2006. Yhtiön nettotulos pysyi tappiolla yhtäjaksoisesti aina vuoden 2009 viimeiselle vuosineljännekselle saakka, kun se raportoi noin 46 miljoonan euron tuloksesta.


title: Alcatel-Lucent

text: Nokia ilmoitti 15. huhtikuuta 2015 solmineensa aiesopimuksen Alcatel-Lucentin ostamisesta 15,6 miljardin euron arvoisella osakevaihtokaupalla.


title: Alcatel-Lucent

text: Yhtiö omisti Bell-laboratoriot, jolla on yli 29 000 patenttia. Bell Labsin siirryttyä Nokian omistukseen yksiköstä käytetään myös nimeä "Nokia Bell Labs".


title: Svetlana Kriveljova

text: Svetlana Vladimirovna Kriveljova (, s. 13. kesäkuuta 1969 Brjansk, Neuvostoliitto) on venäläinen kuulantyöntäjä, joka voitti olympiakultaa vuonna 1992 ja maailmanmestaruuden vuonna 2003.


title: Svetlana Kriveljova

text: Kriveljova työnsi 1987 Birminghamin nuorten EM-kisoissa kuulassa kolmanneksi tuloksella 16,64 ja 1988 Sudburyn nuorten MM-kisoissa neljänneksi tuloksella 16,91. Kolme vuotta myöhemmin hän sijoittui Sevillan sisäratojen MM-kisoissa kahdeksanneksi työnnettyään 18,58, voitti Universiadit sekä MM-pronssia Tokion ulkoratojen MM-kisoissa tuloksella 20,16. Barcelonan olympialaisissa 1992 hän voitti olympiakultaa tuloksella 21,06. Seuraavana vuonna hän voitti maailmanmestaruuden Toronton sisäratojen MM-kisoissa, MM-hopeaa Stuttgartin ulkoratojen MM-kisoissa sekä voitti kauden lopussa GP-finaalin.


title: Svetlana Kriveljova

text: Kriveljova karsiutui Atlantan olympialaisissa 1996, työnsi kolmanneksi samana vuonna Euroopan cupissa ja sijoittui seuraavana vuonna Ateenan MM-kisoissa kymmenenneksi. Budapestin EM-kisoissa 1998 hän oli neljäs. Maebashin sisäratojen MM-kisoissa 1999 Kriveljova voitti kultaa. Samana vuonna hän oli kolmas Euroopan cupissa sekä Sevillan ulkoratojen MM-kisoissa. Sydneyn olympialaisissa 2000 hän työnsi neljänneksi. Vuonna 2001 hän voitti pronssia Lissabonin sisäratojen MM-kisoissa, sijoittui yhdeksänneksi Edmontonin ulkoratojen MM-kisoissa ja kolmanneksi GP-finaalissa.


title: Svetlana Kriveljova

text: Kriveljova voitti vuonna 2002 Euroopan cupin ja EM-pronssia Münchenin EM-kisoissa. Seuraavana vuonna hän voitti Venäjän sisä- ja ulkoratojen mestaruudet. Samana vuonna hän sijoittui viidenneksi Birminghamin sisäratojen MM-kisoissa, toiseksi Euroopan cupissa ja voitti MM-kultaa Pariisin ulkoratojen MM-kisoissa. Kauden lopussa hän oli toinen. Kriveljova voitti Budapestin sisäratojen MM-kisoissa 2004 kultaa. Myöhemmin samana vuonna hän voitti Ateenan kesäolympialaisissa olympiapronssia ja sijoittui kuudenneksi. Vuonna 2005 hän oli Helsingin MM-kisoissa neljäs ja kahdeksas.


title: Svetlana Kriveljova

text: Vuonna 2012 Kriveljovan Ateenan kesäolympialaisissa antama dopingnäyte osoittautui positiiviseksi, ja hän menetti olympiapronssinsa. Hän sai kahden vuoden kilpailukiellon, joka päättyy 1. huhtikuuta 2015 ja hänen tuloksensa aikaväliltä 18.8.2004–17.8.2006 hylättiin takautuvasti.


title: Unelmien kentät

text: Unelmien kentät ("Friday Night Lights") on yhdysvaltalainen Peter Bergin, Brian Grazerin ja David Nevinsin luoma samannimiseen kirjaan ja elokuvaan perustuva draamasarja. Sarja keskittyy fiktiivisen Dillonin kaupungin high school jalkapallojoukkueeseen sekä joukkueen valmentajaan, Eric Tayloriin ja tämän perheeseen.


title: Unelmien kentät

text:
NBC Universalin tuottama "Unelmien kentät" alkoi Yhdysvalloissa 3. lokakuuta 2006 NBC:llä, jolla sitä esitettiin yhteensä kaksi kautta. Kanavan uhatessa lopettaa sarjan, NBC teki sopimuksen DirecTV:n kanssa, jolla seuraavat kolme tuotantokautta esitettiin. Sarjan päätösjakso esitettiin 9. helmikuuta 2011.
"Unelmien kentät" ei koskaan onnistunut keräämään huippukatsojalukemia, vaikka olikin menestyksekäs kuvatessaan realistisesti elämää Keski-Amerikassa. Sarja sai myös useita palkintoja ja ehdokkuuksia, muun muassa Peabody-, Humanitas- ja Television Critics Association -palkinnot sekä useita Primetime Emmy -palkintoja.


title: Unelmien kentät

text: "Unelmien kentät" -televisiosarja sai inspiraationsa tositapahtumiin perustuvasta kirjasta "Friday Night Lights: A Town, a Team, and a Dream" sekä kirjaan perustuvasta vuoden 2004 elokuvasta "Friday Night Lights". H. G. Bissingerin vuonna 1990 julkaistu kirja kertoo kauden 1988 Permian Panthers -jalkapallojoukkueesta. Kirja itsessään tarkoitettiin journalismiksi ja sen oletetaan olevan täysin totuudenmukainen, eikä kirjan henkilöiden nimiä ole muutettu. Billy Bob Thorntonin tähdittämä Universal Picturesin elokuvan ohjasi Bissingerin pikkuserkku Peter Berg.


title: Unelmien kentät

text: Kun elokuvan kuvaukset saatiin päätökseen, Berg päätti keskittyä jalostamaan ideasta televisiosarjaa. Fiktiivisiin hahmoihin perustuvan draamasarjan luominen antaisi Bergille myös mahdollisuuden tuoda tietoisuuteen elementtejä kirjasta joita ei elokuvaan mahtunut.


title: Unelmien kentät

text: Sarjan tapahtumapaikaksi ei valittu Odessaa, Texasia, jonne kirjan ja elokuvan tapahtumat perustuvat, vaan sitä varten keksittiin uusi, fiktiivinen kaupunki; Dillon, Texas. Berg päätti myös tehdä useita tarkoituksellisia valintoja kantaen elokuvan elementtejä sarjaan. Muun muassa Connie Brittonin valitseminen valmentaja Eric Taylorin vaimoksi ja Brad Lelandin valitseminen jalkapalloinnostaja Buddy Garrityksi; samankaltaisiin rooleihin joissa he näyttelivät alkuperäisessäkin elokuvassa.


title: Unelmien kentät

text: Austiniin, Texasiin perustuvaa pilottijaksoa alettiin kuvata helmikuussa vuonna 2006. Sarjan jalkapallo-aiheiset kohtaukset kuvattiin suurimmaksi osaksi Pflugerville High Schoolin Kuempel-stadionilla ja Dillon Panthers-joukkueen peliasut perustuvatkin pääosin oikeiden Pflugerville Panthers -joukkueen peliasuihin.


title: Unelmien kentät

text: Berg haki inspiraatiota sarjan hahmoihin tarkkailemalla paikallisen koulun oppilaita. Esimerkiksi Jason Street, hahmo jonka lupaava jalkapalloura päättyy pilottijaksossa nähtävään selkärankavammaan, perustuu onnettomuuteen, jossa San Antonio Madison High Schoolin pelaaja David Edwards halvaantui marraskuussa 2003.


title: Unelmien kentät

text: Ensimmäinen tuotantokausi keskittyy kahteen tapahtumaan; valmentaja Eric Taylorin uuteen työpaikan saantiin Panthers-joukkueen päävalmentajana sekä tähtipelinrakentaja Jason Streetin halvaantumiseen. Nämä kaksi tapahtumaa aloittavat ketjun muita tapahtumia, jotka johdattavat sarjan läpi sen ensimmäisen kauden.


title: Unelmien kentät

text: Valmentaja Taylorin ura riippuu siitä, saako hän valmennettua Dillon Panthersit osavaltion mestaruuteen. Tietän, ettei hän vaimonsa ja tyttärensä kanssa ole tervetullut kaupunkiin mikäli joukkue kohtaa häviön.


title: Unelmien kentät

text:
Samaan aikaan Tami Taylor aloittaa työnsä Dillon High Schoolin opinto-ohjaajana. Sarjan edetessä hänestä tulee monen Dillonin nuoren tuki ja ohjaaja ja kauden viimeisessä jaksossa mietitäänkin jättääkö Eric Taylor työnsä Dillon High Schoolissa saamansa työtarjouksen vuoksi.
Matt Saracenin ja Jason Streetin täytyy kamppailla muiden odotuksia vastaan. Streetin täytyy oppia elämään ilman jalkojaan kaupungissa, joka tuntuu jatkavan maatkaansa ilman häntä, Saracenin täytyessä kohota perimäänsä pelisijaan. Streetin ystävystyessä toisen halvaantuneen, Hercin kanssa ja kehittäessään uuden kiinnostukseen pyörätuolirugbyyn. Vaikka pelinrakentajan paikka itsessään on aloittelevalle Mattille rankkaa, hänen täytyy silti myös huolehtia isoäidistään isänsä palvellessa maata Irakissa. Kaiken kukkuraksi Matt rakastuu valmentaja Taylorin tyttäreem, Julieen joka halveksii jalkapalloa sekä elämää Texasissa.
Kaudella tarkkaillaan myös itserakkaan ja itsecarman Brian "Smash" Williamsin kehittymistä niin ihmisenä kuin jalkapallopelaajanakin.
Tim Riggins on railakkaasta juhlimisestaan tunnettu lupaava jalkapallopelaaja, jonka kuitenkin näytetään olevan lojaali ystävä sekä hyväsydäminen. Valitettavasti hänen hyvien tekojensa aikeet ajavat tämän aina vaikeuksiin.
Tyra Collette, kuten moni muukin sarjan hahmoista, tulee rikkinäisestä kodista äitinä omatessa useita seurustelukumppaneita. Kauden alussa Tyra seurustelee Tim Rigginsin kanssa, mutta kauden kehittyessä Tyra alkaa haaveilla Dillonista poispääsystä ja päättää päästä pois äitinsä ja sisarensa jälkiä seuraavasta elämästään ja täten myös eroaa Timista.
Samaan aikaan Lyla Garrity käy läpi elämänsä suurimpia muutoksia poikaystävänsä haövaantumisen vuoksi. Kohdatessaan Jasonin sydämenmurskaavat vammat, Lyla alkaa tapailla Tim Rigginsiä ollessaan tyurhautunut elämäänsä.


title: Unelmien kentät

text: Toinen kausi alkaa valmentaja Taylorin ollessa Austinissa uutta college-joukkuettaan valmentamassa fiktiivisessä TMU:ssa, Tamin ollessa Dillonissa parin vastasyntyneen tyttären kanssa. Panthers-joukkueen kokiessa vaikeuksia uuden valmentajansa kanssa ja Tamin ystävystyessä äitiyslomasijaisensa kanssa, valmentaja Taylor päättää palata Dilloniin. Taylorin yrittäessä valmentaa joukkueensa voittoon, useita vaikeuksia ilmaantuu. Timiltä kielletään pelaaminen tämän karattua Meksikoon Jasonin kanssa. Lyla Garrity osallistuu nuorille kristityille suunnattuun järjestöön ja ystävystyy ex-rikollisen, Santiagon kanssa.


title: Unelmien kentät

text: Samaan aikaan useat college-värvääjät lähestyvät Smashia. Smashin halu pelata kehutussa TMU:ssa johtaa jännitteeseen hänen ja äitinsä välillä. Smashin lyödessä siskoaan seksuaalisesti häiriköinyttä vallkoista teiniä, tämä menettää stipendinsä TMU:hun. Myöhemmin Smash sitoutuu aloittamaan collegen Whitmore Universityssä, pienemmässä collegessa.


title: Unelmien kentät

text: Matt aloittaa suhteen cheerleaderin kanssa ennen suhdettaan isoäitinsä hoitajaan, Carlottaan.


title: Unelmien kentät

text: Kauden alussa seurataan Landrya, joka tappaa ja piilottaa miehen ruumiin, joka yritti raiskata Tyran. Parin yhteinen syyllisyyden tunne johtaa lopulta romanssiin, vaikka Landry lopulta tunnustaakin tekonsa poliisille.


title: Unelmien kentät

text: Jasonin yhden-illan-juttu palaa tämän luo kertoen olevansa raskaana.


title: Unelmien kentät

text: Sarja kertoo Dillonin, Texasin asukkaista ja siitä kuinka high school jalkapallojoukkue vaikuttaa kaupunkiin. Hahmojen esiintymisajan vaihdellessa jaksoittain, sarja keskittyy pääasiassa perheensä ja joukkueensa välillä tasapainottelevaan Panthers-joukkueen valmentaja Eric Tayloriin (Kyle Chandler). Hänen perheensä – vaimo Tami Taylor (Connie Britton) on Dillon High Schoolin opinto-ohjaaja sekä myöhemmin rehtori sekä teini-ikäinen tytär Julie Tayor (Aimee Teegarden) – ollessa myös sarjan keskipisteessä; Taylorien perhe onkin ainoat hahmot, jotka esiintyvät jokaisessa jaksossa. Kun Tami alkaa odottaa lasta ja synnyttää Gracie Taylorin, perheen välinen jännitys kasvaa ja Julie alkaa kapinoida perheen normeja vastaan.


title: Unelmien kentät

text: Taylorien perheen ulkopuolella sarja keskittyy Dillon High Schoolin jalkapallojoukkueen elämiin. Sarjan ensimmäisessä jakossa tähti pelinrakentaja Jason Street (Scott Porter) vahingoittaa selkärankansa ja joutuu päättämään uransa vamman vuoksi, jonka kanssa tämä joutuu kamppailemaan koko sarjan ajan. Lyla Garrity (Minka Kelly), joka sarjan alussa oli Jasonin tyttöystävä kehittyy tämän tavoin muuttuen Panthers-cheerleaderista kristilliseksi nuoriso-ohjaajaksi.


title: Unelmien kentät

text: Jasonin vamman vuoksi ujo ja hermostunut Matt Saracen (Zach Gilford) saa tämän paikan pelinrakentajana ja alkaa lopulta seurustella valmentajan Julie-tyttären kanssa. Paljastetaan myös, että Mattin isä palvelee maataan Irakissa, jonka vuoksi Mattin täytyy huolehtia dementiaa sairastavasta isoäidistään Lorraine Saracenista (Louanne Stephens) parjaan ystävänsä Landry Clarken (Jesse Plemons) sekä väliaikaisen hoitajan ja kiinnostuksen kohteen Carlotta Alonson (Daniella Alonso) avulla. Itsevarma keskushyökkääjä Brian "Smash" Williams (Gaius Charles) tavoittelee jalkapallostipendiä collegeen sekä blokkaava keskushyökkääjä Tim Riggins (Taylor Kitsch) ajelehtii alkoholismin rajamailla eläen railakasta juhlijan elämää. Tyra Collette (Adrianne Palicki) on kaupungin aliarvostettu kaunotar, Timin ajoittainen tyttöystävä sekä Landryn rakastaja.


title: Nori

text:
Nori on Japanissa käytetty yleisnimi useista syötävistä merilevälajeista, yleisimmin "Porphyra yezoensis" ja "Porphyra tenera". Levää kuivatetaan paperinvalmistusta muistuttavassa prosessissa arkeiksi ja myydään käytettäväksi muun muassa sushin valmistukseen.
Sitä myydään myös hiutaleina.


title: Morbihan

text: Morbihan (, ääntäminen IPA: ) on Ranskan departementti numero 56, joka on saanut nimensä Morbihanin lahden mukaan. Morbihan sijaitsee Länsi-Ranskassa Bretagnessa. Departementti on pinta-alaltaan 6 823 neliökilometriä ja siellä on 694 818 (2006) asukasta. Morbihanin pääkaupunki on Vannes. Morbihan on jaettu edelleen kolmeen arrondissementtiin, 42 kantoniin ja 261 kuntaan.


title: Morbihan

text: Morbihan oli yksi 83 departementista, jotka muodostettiin Ranskan vallankumouksen yhteydessä 4. maaliskuuta 1790. Morbihan muodostettiin osasta Bretagnen provinssia.


title: Lauren Montgomery

text: Lauren Montgomery (s. toukokuu 1980) on yhdysvaltalainen animaattori ja animaatio-ohjaaja. Hän aloitteli uraansa tekemällä storyboardeja "Justice League Unlimitediin" ja myöhemmin ohjaamalla "Legion of Super Heroes" -animaatiosarjan ensimmäisen kauden jaksoja. Montgomery ohjasi myös animaatioelokuvan "" yhdessä Brandon Viettin ja Bruce Timmin kanssa. Hänet valittiin myös ohjaamaan Ihmenaiseen perustuvaa animaatioelokuvaa "Wonder Woman".


title: Lauren Montgomery

text: Montgomery aloitteli animaattorina 2000-luvun alussa tekemällä storyboardeja "Justice League Unlimitediin". Sittemmin hän on toiminut myös ohjaajana "Legion of Super Heroesin" myötä vuosina 2006–2007. Ensimmäisen elokuvansa "" Montgomery ohjasi yhdessä Brandon Viettin ja Bruce Timmin kanssa. Elokuvan jälkeen hän on tehnyt storyboardeja animaatioelokuviin "", "" ja "Hulk vs Thor".


title: Lauren Montgomery

text: Erityisesti Montgomery oli vaikuttamassa Ihmenaiseen perustuvassa animaatioelokuvassa "Wonder Woman". Hän muun muassa toimi pääsuunnittelijana elokuvan nimikkohahmolle ja viimeisteli kuvasuunnitelmia. Elokuvan tuotannon aikana elokuvan tuottaja Bruce Timm oli vaikuttunut Montgomeryn kyvystä ohjata, sekä toiminta että draama tilanteita, kun useimmiten moni ohjaaja kykenee ohjaamaan hyvin vain jommankumman.


title: Russian Roulette (Acceptin albumi)

text: Russian Roulette on saksalaisen heavy metal -yhtye Acceptin vuonna 1986 julkaistu seitsemäs studioalbumi.


title: Nuoraa

text: Nuoraa eli Sokolinskoje () on maaseututaajama ja rautatiepysäkki (ennen asema) Viipuri–Koivisto-radalla Johanneksen kunnassa Viipurin eteläpuolella, nykyisin Venäjälle kuuluvalla Karjalankannaksella. Suomelle kuuluessaan Nuoraa oli Viipurin maalaiskunnan kylä, joka sijaitsi kunnan eteläosassa Viipurin kaupungin etelärajalla Viipurinlahden rannalla.


title: Nuoraa

text: Viipurin maalaiskunnassa Nuoraan naapurikyliä olivat Alasommee, Tirhilä, Järvelä ja Korpela-Autio. Nuoraan kautta kulki ja kulkee rauta- ja maantie Viipurista (Suomen aikana kantatie 64) Koivistolle.


title: Nuoraa

text: Vuonna 1937 Nuoraalla oli 301 asukasta. Nuoraalla oli Samolan osuuskaupan myymälä ja joitakin yksityiskauppoja. Teollisuutta edusti Karjalan Peruna Oy:n perunajauhotehdas, jossa oli 56 työntekijää vuonna 1937. Vuonna 1937 Nuoraalla oli 279 ha peltoa, seitsemän ha niittyä ja 265 ha metsää. Nuoraa kuului Alasommeen koulupiiriin, jonka koulu sijaitsi Alasommeen kylässä. Nuoraalla toimi nuorisoseura "Tähti".


title: Nuoraa

text:
Talvisodan aikana Nuoraan väestö evakuoitiin Keski-Suomeen. Sodan loppuvaiheessa taistelut ulottuivat Nuoraalle asti. Moskovan rauhassa Nuoraa muun Viipurin maalaiskunnan kanssa luovutettiin Neuvostoliitolle. Jatkosodassa alue vallattiin takaisin 1941 ja väestö pääsi palaamaan koteihinsa, mutta uusi evakuointi oli edessä 1944.
Neuvostoliitossa Nuoraasta tuli entisen Viipurin maalaiskunnan eteläosat ja entisen Johanneksen kunnan pohjoisosat käsittäneen kyläneuvoston keskuskylä. Venäjän kunnallishallintouudistuksessa Nuoraasta tuli osa Johanneksen kaupunkikuntaa.


title: Syvyys

text: Syvyys on ulottuvuus jonkin yläpinnasta tai yläosasta alaspäin taikka etupinnasta tai etuosasta taaksepäin. Sanoilla syvyys ja syvä on yleiskielessä myös monia muita merkityksiä. Maapallon suhteen syvyydellä tarkoitetaan yleensä etäisyyttä maanpinnasta tai merenpinnasta alaspäin.


title: Syvyys

text: Kolmiulotteisessa karteesisessa koordinaatistossa syvyyttä merkitään z-kirjaimella (z-akseli).


title: Laukku

text: Laukku on tavallisesti kädessä tai olalla pidettävä (suljettava) kantoväline. Laukkuja valmistetaan erilaisista raaka-aineista, esimerkiksi nahasta tai kankaasta.


title: Laukku

text: Laukkuja valmistetaan moneen eri tarkoitukseen. Kankaasta valmistetuissa laukuissa on usein painatteita tai kuvio-ompeleita. Kangaslaukun voi pestä laukun likaantuessa. Kangaslakkuja käytetään esimerkiksi kauppakasseina.


title: Laukku

text: Nahkaa käytetään usein asiakirjasalkkujen, iltapukulaukkujen ja pienten pussien valmistukseen. Nahasta valmistettuja laukkuja on kahdenlaisia. Muovinen laukku on helppohoitoinen. Muovin voi pestä ja muovisen matkalaukun mahdolliset renkaat voi tarvittaessa öljytä. Muovista laukkua on kuitenkin kuljetettava varovasti, sillä muovi lohkeaa helposti pudotessaan.


title: Klassikko (elokuva)

text: Klassikko on vuonna 2001 ensi-iltansa saanut suomalainen elokuva, joka perustuu Kari Hotakaisen samannimiseen romaaniin. Elokuvan on ohjannut Kari Väänänen.


title: Klassikko (elokuva)

text: Pertti Sveholm voitti elokuvasta vuoden 2002 parhaan miessivuosan Jussi-palkinnon.


title: Klassikko (elokuva)

text: Elokuvan päähenkilönä on melko tuntematon kirjailija Kari Hotakainen (Martti Suosalo), jolta tämän kustantaja (Pirkka-Pekka Petelius) tilaa omaelämäkerran julkisuuden toivossa. Kirjoittaminen vaatisi inspiraation lähteeksi käytetyn Alfa Romeon johon Hotakainen on ihastunut, mutta siihen tarvitaan rahaa. Autokauppias (Matti Onnismaa) varaa auton Hotakaiselle, mutta ongelmia ja vaarallisia tilanteita aiheuttaa kaahari Pertti Kiilapää (Janne Hyytiäinen). Ennen pitkään Hotakainen joutuu autokauppiaan hampaisiin.


title: Joe Abercrombie

text: Joe Abercrombie (s. 31. joulukuuta 1974 Lancaster, Englanti) on brittiläinen fantasiakirjailija. Hän on kirjoittanut muun muassa "Ensimmäinen laki" -trilogian, jonka ensimmäinen osa "Ase itse" ilmestyi suomeksi Kirjavan kustantamana vuonna 2009.


title: Luettelo Lentolaivue 28:n ilmavoitoista ja sotatoimitappioista

text: Luettelo erittelee Suomen ilmavoimien Lentolaivue 28:n talvi- ja jatkosodassa saavuttamat ilmavoitot sekä sotatoimitappiot.


title: One Vision

text: One Vision on brittiläisen Queen-yhtyeen vuonna 1985 tekemä kappale. Kappale julkaistiin myös singlenä 7- ja 12-tuumaisilla vinyylilevyillä. "One Vision" on A Kind of Magic -albumin ensimmäinen raita. Singlen B-puolen kappaleena oli "Blurred Vision" joka pohjautuu "One Vision"-kappaleeseen mutta poikkeaa siitä kuitenkin huomattavasti. "One Vision" esiintyy myös elokuvassa Iron Eagle sekä pelissä Grand Theft Auto IV.


title: One Vision

text: 7" single


title: One Vision

text:
12" single
Singlen kappaleet löytyvät myös samana vuonna julkaistulta "The Complete Works" -kokoelmaboksin "Complete Vision" -levyltä. "The Complete Works" sisälsi yhtyeen kaikki siihenastiset albumit, sekä lisälevyn "Complete Vision", joka koostuu aiemmin ainoastaan singleinä julkaistuista kappaleista.


title: One Vision

text: Seuraavat artistit/yhtyeet ovat levyttäneet cover-versiot kappaleesta One Vision:


title: Iryna Jattšanka

text: Iryna Vasiljeuna Jattšanka (, , s. 31. lokakuuta 1965 Homel, Valko-Venäjän SNT, Neuvostoliitto) on valkovenäläinen kiekonheittäjä.


title: Iryna Jattšanka

text: Jattšanka heitti Splitin EM-kisoissa 1990 viidenneksi. Seuraavana vuonna hän sijoittui Tokion MM-kisoissa seitsemänneksi tuloksella 64,92 ja 1992 GP-finaalissa toiseksi. Barcelonan olympialaisissa hän oli seitsemäs. Vuonna 1995 hän oli Euroopan cupissa kolmas ja Göteborgin MM-kisoissa yhdeksäs. Seuraavana vuonna hän oli jälleen Euroopan cupissa kolmas. Atlantan olympialaisissa hän sijoittui 12:nneksi. 1997 hän heitti viidenneksi Ateenan MM-kisoissa ja 1998 viidenneksi GP-finaalissa. Sevillan MM-kisoissa 1999 hän sijoittui yhdeksänneksi, mutta voitti seuraavana vuonna Sydneyn olympialaisissa olympiapronssia tuloksella 65,20.


title: Iryna Jattšanka

text: Jattšanka sijoittui Edmontonin MM-kisoissa 2001 yhdeksänneksi. Seuraavana vuonna hän oli viides GP-finaalissa. Pariisin MM-kisoissa 2003 hän voitti maailmanmestaruuden tuloksella 67,32. Kauden lopussa hän heitti kahdeksanneksi. Ateenan olympialaisissa 2004 Jattšanka voitti toistamiseen olympiapronssia. Myöhemmin samana vuonna hän sijoittui kolmanneksi. Göteborgin EM-kisoissa 2006 hän oli kymmenes. Osakan MM-kilpailuissa 2007 hän sijoittui yhdeksänneksi ja Pekingin olympialaisissa 2008 yhdenneksitoista.


title: Iryna Jattšanka

text: Vuonna 2012 Jattšankan Ateenan kesäolympialaisissa antama dopingnäyte osoittautui uusintatestissä positiiviseksi, ja hän menetti Ateenan olympiamitalinsa. Hän sai kahden vuoden kilpailukiellon, joka päättyy 1. huhtikuuta 2015 ja hänen tuloksensa aikaväliltä 21.8.2004–20.8.2006 hylättiin takautuvasti.


title: Iryna Jattšanka

text: Jattšanka on naimisissa valkovenäläisen moukarinheittäjä Ihar Astapkovitšin kanssa.


title: Maija Könkkölä

text: Eeva Maija Könkkölä (o.s. Elomaa, 4. elokuuta 1947 Vaasa – 26. maaliskuuta 2012 Helsinki) oli suomalainen arkkitehti, joka tunnetaan erityisesti vammaisjärjestöjen vaikuttajana. Hän toimi Invalidiliitossa Vammaisten yhdyskuntasuunnittelupalvelussa (VYP) vuodesta 1982. Hän kiinnitti erityisesti huomiota vammaisten huomioimiseen rakennusten ja ympäristön suunnittelussa ja julkaisi aihepiiristä kirjoja ja kirjoituksia.


title: Maija Könkkölä

text: Könkkölä sokeutui diabeteksen vuoksi noin 20-vuotiaana, ja oma sokeutuminen sai hänet kiinnostumaan esteettömään liikkumiseen tähtäävästä suunnittelusta. Hän kertoi löytäneensä leipäpuunsa pudottuaan kolmannen kerran ojaan. ”Miksi yhteiskunta ei helpota vammaisten elämää tekemällä kaiteita tai käyttämällä erilaisia pintamateriaaleja, kun se kerran on mahdollista. Miksi kuoppiin on aina pudottava, miksei niitä voisi merkitä. Siinä, kaikessa lyhykäisyydessään, oli minun kutsumukseni.” Könkkölä valmistui arkkitehdiksi Teknillisestä korkeakoulusta 1975.


title: Maija Könkkölä

text: Könkkölä oli Vihreän liiton varapuheenjohtaja 1988–1989 ja Helsingin kaupunginvaltuustossa vihreiden ryhmässä 1984–1992. Hän oli rakennuslautakunnan jäsen 1984–1992 ja sen puheenjohtaja 1993–1996. Hän oli valtion liikuntaneuvoston jäsen 1995–1997 ja ICTA Europen puheenjohtaja vuodesta 1998.


title: Maija Könkkölä

text: Maija Könkkölä oli avioliitossa Kalle Könkkölän kanssa. He esiintyivät julkisuudessa yhdessä vammaisasioissa.


title: Agnes Ayres

text: Agnes Ayres (4. huhtikuuta 1898 – 25. joulukuuta 1940) oli yhdysvaltalainen mykkäelokuvatähti. Hän aloitti uransa 1910-luvulla ja oli aktiivisimmillaan mykkäelokuvien suosioon hiipumiseen saakka 1920-luvun lopulla.


title: Agnes Ayres

text: Ayres syntyi Carbondalessa, Illinois'ssa, mutta muutti uransa perässä New Yorkiin. Hän sai sopimuksen Paramount Picturesilta vuonna 1920. Hän oli mennyt ensimmäisen maailmansodan aikana naimisiin kapteeni Frank P. Schukerin kanssa, mutta avioliitto tuli päätökseensä kesällä 1921.


title: Agnes Ayres

text: Ayresin kenties tunnetuin rooli oli elokuvassa "Sheikki" (1921). Hän esiintyi George Melfordin ohjaamassa elokuvassa päätähtenä Rudolph Valentinon vastanäyttelijänä. 13. heinäkuuta 1924 hän solmi avioliiton meksikolaisen diplomaatti S. Manuel Reachin kanssa. Parin tytär Maria Eugenia syntyi Los Angelesissa 25. maaliskuuta 1926. Liitto kuitenkin päättyi avioeroon 10. kesäkuuta 1927. Ayres ei koskaan mennyt uusiin naimisiin.


title: Agnes Ayres

text: Ayresilla oli myöhempiä rooleja muiden muassa elokuvissa "Kymmenet käskyt" (1923) ja "Sheikin poika" (1926). Hän kuoli aivoverenvuotoon vain 42 vuoden iässä. Hänellä on tähti Hollywood Walk of Famella.


title: Phyllis Thaxter

text: Phyllis St. Felix Thaxter (20. marraskuuta 1921 Portland, Maine – 14. elokuuta 2012) oli yhdysvaltalainen näyttelijä.


title: Phyllis Thaxter

text: Thaxter aloitti Broadway-näyttelijänä 1930-luvulla ja sai vuonna 1944 sopimuksen MGM:ltä. Hänen elokuviaan ovat muiden muassa "30 sekuntia Tokion yllä" ("Thirty Seconds over Tokyo", 1944), "Kenen on kosto" ("Act of Violence", 1948) ja "Verinen kuu" ("Blood on the Moon", 1948).


title: Phyllis Thaxter

text: Thaxter sairastui polioon vuonna 1952. Hän teki kuitenkin hitaan comebackin ja sai muun muassa yhdessä Glenn Fordin kanssa roolin elokuvassa "Teräsmies" vuonna 1978. Hänellä on tähti Hollywood Walk of Famella.


title: Phyllis Thaxter

text: Thaxter oli vuosina 1944–1962 naimisissa James T. Aubreyn kanssa ja sai kaksi lasta. Avioeron jälkeen hän meni vuonna 1962 uusiin naimisiin Gilbert Lean kanssa. Thaxter kuoli elokuussa 2012 sairastettuaan pitkään Alzheimerin tautia.


title: Kurseong

text: Kurseong (, , ) on kaupunki Länsi-Bengalin osavaltiossa Intiassa. Siellä on 40 057 asukasta ja kaupunki sijaitsee 51 kilometrin päässä Siligurista ja 30 kilometriä Darjeelingistä. Kurseong on suosittu turistikohde, sillä sen lämpötilä on ympäri vuoden miellyttävä, eikä talvisin yhtä kylmä kuin hieman pohjoisemmassa sijaitsevassa Darjeelingissä.


title: Kurseong

text: Kurseoungin ympäristö on tunnettu monipuolisesta kasvillisuudestaan ja kaupunkia onkin kutsuttu "kasvitieteilijän paratiisiksi". Kaupungin nimi tarkoittaakin "Valkoisten orkideoiden paikkaa".


title: Kurseong

text: Kurseong oli vain pieni kylä, kun Sikkimin kuningas luovutti sen brittiläisille vuonna 1835. Vuonna 1880 Kurseoung nousi huomattavaan asemaan, kun Darjeelingin rautatie ylettyi kaupunkiin ja siitä tuli rautatiehallinnon osaosaston päämaja. Samalla vuosikymmenellä Kurseongista tuli suosittu siirtomaaviranomaisten turistikohde ja ilmastonsa ansiosta sinne perustettiin myös parantola sairaille ja vanhoille .


title: Kurseong

text: Kurseongin huomattavin maamerkki on Eagle's Crag -kallio lähellä rautatieasemaa. Kallion päällä on, televisiomasto ja sieltä on loistavat näkymät kaupungin ympäristöön. Eagle's Cragissa on myös kahvila, vartiotorni ja kukkapuutarha sekä vesisäiliö, josta koko kaupunki saa vetensä .


title: Mankato

text: Mankato voi tarkoittaa ainakin seuraavia maantieteellisiä kohteita:


title: Nuria González

text: Nuria González (s. 16. toukokuuta 1962 Málaga, Málagan maakunta, Espanja) on espanjalainen näyttelijä. Hänet tunnetaan muun muassa roolistaan "Serranon perhe" -televisiosarjan Candela Blancona. __notoc__ Hän on myös juontanut "Heikoin lenkki" -tietovisailun espanjalaista versiota.


title: Rica Erickson

text: Frederica "Rica" Lucy Erickson, o. s. Sandilands (10. elokuuta 1908 – 8. syyskuuta 2009) oli australialainen botanisti sekä historioitsija ja aiheisiin erikoistunut kirjailija. Hän syntyi Boulderissa, Länsi-Australiassa Phoebe Cooken ja Christopher Sandilandsin kahdeksasta lapsesta vanhimmaksi. Cooke ja Sandilands olivat tulleet Länsi-Australiaan Victoriasta vuonna 1906.


title: Rica Erickson

text: Vuonna 1980 Länsi-Australian yliopisto myönsi Ericksonille kunniatohtorin arvon hänen työstään kasvitieteen alalla. Hänet nimitettiin myös ”Vuoden länsiaustralialaiseksi”, ja vuonna 1987 hänestä tehtiin Australian ritarikunnan jäsen.


title: Rica Erickson

text: Erickson kokosi 1960-luvulta vuoteen 1988 teosta "Dictionary of Western Australians". Toukokuussa 2007 "Heritage Council of Western Australia" myönsi hänelle palkinnon elämäntyöstä länsiaustralialaisen kulttuuriperinnön hyväksi.


title: Musei Capitolini

text:
Musei Capitolini on joukko arkeologisia museoita Piazza del Campidogliolla Rooman Capitolium-kukkulalla. Museot sijaitsevat kolmessa palatsissa, jotka perustuvat
Michelangelo Buonarrotin suunnitelmaan vuodelta 1536, ja joita on laajennettu neljänsadan vuoden ajan. Museon historia ulottuu vuoteen 1471, jolloin paavi Sixtus IV lahjoitti kokoelman antiikin aikaisia pronssipatsaita kansalle ja sijoitti ne Capitoliumille. Siitä lähtien museon kokoelmat ovat laajentuneet kattamaan suuren joukon antiikin Rooman aikaisia patsaita ja kirjoituksia, keskiaikaista ja renessanssiaikaista taidetta, sekä jalokiviä, kolikoita ja muita esineitä.


title: Suzlon Energy

text:
Suzlon Energy Ltd on intialainen tuulivoimayritys. Yritys on listattu Intiassa pörssiin 2005 (BSE: 532667, NSE: SUZLON). Yrityksen perusti Tulsi Tanti, joka toimi myös yrityksen toimitusjohtajana, kunnes tammikuusta 2007 toimitusjohtajaksi valittiin André Horbach. Yritys on keskittynyt tuulivoiman suunnitteluun ja toteuttamiseen sekä tuuliturbiinien valmistamiseen. Tuotantomaita ovat Belgia, Kiina, Intia ja Yhdysvallat. Suzlon on viidenneksi suurin tuulivoimayritys maailmassa; edellä ovat Vestas, Enercon, GE ja Gamesa.
Suzlon sai toukokuussa 2007 enemmistön saksalaisen REpowerin osakkeista kilpailussa ranskalaisen ydinvoimayhtiön Arevan kanssa. Areva teki ensimmäisen vapaaehtoisen ostotarjouksen yrityksestä. Suzlon maksoi REpowerista 1,3 mriljardia euroa. WWEA:n mukaan Suzlonin uusi omistus osoittaa, että tuulivoimaa on yhä enemmän maailmanlaajuista liiketoimintaa. WWEA:n mukaan merkittävin tuulivoiman kasvua rajoittava tekijä – poliittisten ja lainsäädännön rajoitusten lisäksi – ovat tuuliturbiini- ja laitevalmistuskapasiteetin rajoitukset. Maailman nykyisen tuulivoimakapasiteetin arvioidaan ehkäisevän 150 miljoonan hiilidioksiditonnin syntymistä vuosittain (2006).


title: Suzlon Energy

text: Suzlonin tuulivoimalaitteita on muun muassa Australiassa, Brasiliassa, Kiinassa, Italiassa, Portugalissa, Etelä-Koreassa ja USA:ssa. Liikevaihdosta 52 % tulee Intiasta, 20 % Euroopasta ja 20 % USA:sta. Suzlonin mukaan sillä on 6 %:n markkinaosuus. Yhdysvaltoihin Suzlon on asentanut tuulivoimakapasiteettia 55 MW vuonna 2005 ja 90 MW vuonna 2006. Suzlonin mukaan heillä on sopimus PPM Energyn (USA) kanssa: 300 MW (2008) ja 400 MW (2009). Suzlonin toimipaikkoihin sisältyy: Suzlon Energy Australia Pty. Ltd. (SEA) Melbourne, Suzlon Energy A/S Århus (Tanska), Chicago (Illinois), Amsterdam (Hollanti) ja Pune (Intia). Suzlon on kotisivujensa mukaan tekemässä maailmanlaajuisesti suurinta 1000 MW tuulipuistoa Intiaan.


title: Senvion

text: Senvion SE (aiemmin REpower Systems SE) on saksalainen vuonna 2001 perustettu tuulivoimalaitosten valmistaja. Se on alallaan yksi maailman suurimmista yrityksistä.


title: Senvion

text: Senvion kehittää, valmistaa ja markkinoi tuulivoimaloita maailmanlaajuisesti. Se toimittaa voimaloita sekä maalle että merelle. Voimaloiden maksimiteho vaihtelee 2,0 megawatista 6,15 megawattiin ja roottorin halkaisija 82 metristä 152 metriin.


title: Senvion

text: REpower Systems syntyi vuonna 2001 yritysten Jacobs Energie, BWU ja pro + pro Energiesysteme fuusiossa.


title: Senvion

text: Vuoden 2013 loppuun mennessä Senvion oli toimittanut yli 5 000 tuulivoimalaitosta. Pohjanmerellä pystytettiin ensimmäinen 5 MW:n offshore-laitos elokuussa 2006. Voimalan perustukset rakennettiin mereen 44 metrin syvyyteen. Asennukseen käytettiin uivaa nosturia, jonka nostokyky oli 900 tn.


title: Senvion

text: Senvion on ainoa saksalainen merituulivoimalaitosten valmistaja. Senvion 6.2M152 -malli esiteltiin marraskuussa 2013. Laitos on 6.2M126:n jatkokehitetty versio, jonka roottorin halkaisija on suurempi, 152 m, ja nimellisteho 6,15 MW. Lisäksi tehonsiirtolaitteita muokattiin. Mallin on tarkoitus kasvattaa energian tuotantoa 20 % edeltäneeseen malliin verrattuna. Prototyyppi oli tarkoitus pystyttää vuoden 2014 lopulla maa-alueelle Pohjois-Saksaan.


title: Senvion

text: Hampurissa sijaitsevan päätoimipaikan lisäksi yrityksellä on kaksi tuotantolaitosta ja kaksi tutkimuskeskusta Saksassa. Yhteisyritysten ja lisenssisopimusten kautta Senvion toimii myös Japanissa, Kiinassa, Intiassa, Australiassa, Britanniassa, Yhdysvalloissa, Italiassa, Portugalissa ja Ranskassa.


title: Senvion

text: Vuonna 2013 Senvionin tärkeimmät markkina-alueet olivat Saksa (markkinaosuus 15 %), Iso-Britannia (11 %), Ranska (20 %), Kanada (30 %) ja Puola (14 %). Senvion asensi vuonna 2013 yli 1,4 gigawattia tuulivoimaa. Vuonna 2014 Senvion ylitti 10 GW:n tuotantokapasiteetin rajan.


title: Senvion

text: Senvion on vuodesta 2011 lähtien kuulunut intialaiseen Suzlon Energy Ltd -konserniin.


title: Tulsi Tanti

text: Tulsi R. Tanti on intialainen liikemies ja Intian kahdeksanneksi rikkain henkilö.


title: Tulsi Tanti

text: Tanti perusti tuulivoimayrityksen Suzlon Energyn vuonna 1995. Ennen tuulivoimatoimintaa hän hoiti kolmen veljensä kanssa tekstiilitehdasta. Tulsi Tanti rikastui viemällä tuulivoimayrityksensä pörssiin: Suzlon Energy listautui Intian pörssiin 2005. Forbesin mukaan yrityksen arvo on 8 miljardia dollaria (11/2006).


title: Tulsi Tanti

text: Tulsi Tantin perheen omaisuuden arvo on Forbesin mukaan 5,9 miljardia dollaria(2006), mikä on arvioitu perheen 70 % omistuksesta Suzlon Energystä. Hänen henkilökohtainen osuutensa on 30 %.


title: Tulsi Tanti

text: Tanti on naimisissa ja hänellä on kaksi lasta.


title: George Wither

text: George Wither (11. kesäkuuta 1588 – 2. toukokuuta 1667) oli englantilainen runoilija ja satiristi.


title: Kuningas Salomonin kaivokset

text: Kuningas Salomonin kaivokset voi tarkoittaa seuraavia:


title: Carl Ruggles

text: Charles Sprague "Carl" Ruggles (11. maaliskuuta 1876 – 24. lokakuuta 1971) oli yhdysvaltalainen säveltäjä.


title: Carl Ruggles

text: Ruggles syntyi Marionissa, Massachusettsissa, ja hänen äitinsä kuoli nuorena. Rugglesin kasvatti pääasiassa hänen isoäitinsä. Hän ei tavannut isäänsä kertaakaan täytettyään 29 vuotta. Hän käytti koko elämänsä ajan asiakirjoissa ja sävellyksissään nimeä "Carl" Charlesin sijasta. Hän aloitti viulunsoiton 4-vuotiaana ja myös esiintyi jo lapsena.


title: Carl Ruggles

text: Ruggles tapasi vuonna 1906 tulevan vaimonsa, kontra-altto Charlotte Snellin. Muutettuaan Winonaan Minnesotaan hän työskenteli Mar D'Mar -musiikkikoulun viulunsoiton opettajana ja johti Winonan sinfoniaorkesteria. Vuodesta 1912 Rugglesit asuivat New Yorkissa.


title: Carl Ruggles

text: Ruggles alkoi työstää Gerhart Hauptmannin näytelmään pohjautuvaa oopperaa, joka ei koskaan tullut valmiiksi. Hän kuitenkin jatkoi sävellystyötään ja sai lisätuloja sävellyksenopettajana. Hän jatkoi työtään New Yorkissa vuoteen 1938, jolloin hän pääsi opettajaksi Miamin yliopistoon. Hän vetäytyi vuonna 1943 ja vietti loppuikänsä Vermontissa uudistaen sävellyksiään ja maalaten. Taidemaalarina hän oli melko tuottelias ja myös myi teoksistaan useita.


title: Carl Ruggles

text: Carl Rugglesin oppilaiden joukkoon kuului James Tenney.


title: Carl Ruggles

text: Carl Ruggles kuoli keuhkokuumeeseen 95-vuotiaana Benningtonissa, Vermontissa 24. lokakuuta 1971.


title: Carl Ruggles

text: C.W. Thompson & Co. julkaisi Rugglesin varhaisimmat sävellykset vuonna 1899. Ne olivat kolme laulua:Rugglesin uskotaan tuhonneen osan varhaisimmista teoksistaan. Hän oli varsin hidas säveltäjä, mistä syystä myös tuotanto jäi melko suppeaksi. Hänen teostensa levyttämisestä tunnetaan varsinkin kapellimestari Michael Tilson Thomas. Säilyneiden sävellysten joukkoon lukeutuvat:Rugglesin viimeiseksi valmistuneeksi teokseksi jäi "Exaltation" (1958), joka oli hymni hänen vaimonsa muistolle. Hän itse oli sen säveltämisen aikaan jo yli 80-vuotias.


title: Barrington (Rhode Island)

text:
Barrington on kaupunki Bristolin piirikunnassa, Yhdysvaltain Rhode Islandin osavaltiossa, noin 17 kilometriä etelään osavaltion pääkaupungista Providencesta.
Kaupungissa asui 16 310 ihmistä vuonna 2010.


title: Bristolin piirikunta (Rhode Island)

text: Bristolin piirikunta () on piirikunta Yhdysvaltain Rhode Islandin osavaltiossa. Se on perustettu vuonna 1747. Vuoden 2010 väestönlaskennassa piirikunnan asukasluku oli 49 875. Sen pinta-ala on noin 116 neliökilometriä, josta vettä on noin 52 neliökilometriä. Asukastiheys on 49875/(116-52) round 0 as./km².


title: Bristolin piirikunta

text: Bristolin piirikunta () voi tarkoittaa kahta Yhdysvaltain piirikuntaa:


title: Scott Erskine

text: Scott Thomas Erskine (s. 1963) on yhdysvaltalainen sarjamurhaaja. Hän istuu odottamassa kuolemantuomionsa täytäntöönpanoa San Quentinissa Kaliforniassa.


title: Scott Erskine

text: Erskine kasvoi Etelä-Kaliforniassa. Hän loukkaantui 5-vuotiaana liikenneonnettomuudessa niin pahoin, että vietti 60 tuntia koomassa; hän näennäisesti toipui, mutta kärsi jälkeenpäin toistuvista päänsäryistä ja poissaolokohtauksista.


title: Scott Erskine

text: 10-vuotiaana Erskine alkoi käyttää 6-vuotiasta siskoaan seksuaalisesti hyväkseen. Hän käytti myöhemmin hyväkseen myös tämän ystäviä ja uhkasi surmata heidät, jos vanhemmat tai poliisi saisivat tietää. 15-vuotiaana hän pakeni nuorisovankilasta, puukotti 13-vuotiasta tyttöä ja raiskasi tämän. Seuraavana aamuna hän hyökkäsi puukon kanssa 27-vuotiaan hölkkääjänaisen kimppuun.


title: Scott Erskine

text: Matkalla työhaastatteluun vuonna 1980 Erskine pahoinpiteli 14-vuotiaan pojan tajuttomuuteen raiskauksen yrityksen aikana. Vaikka äiti yritti saada poikansa mielisairaalaan, hänelle tuomittiin ehdotonta vankeutta ja myönnettiin armahdus vuonna 1984. Vankeusaikanaan hänen kerrotaan syyllistyneen toisen vangin raiskaukseen. Vapautumisensa jälkeen Erskine tapasi Deborah-nimisen naisen, meni naimisiin ja muutti tämän kanssa vuonna 1988 Orlandoon, Floridaan. Avioliitto jäi lyhyeksi, sillä Erskine oli väkivaltainen ja mm. potkaisi vaimoaan vatsaan tämän ollessa raskaana. Eron jälkeen Erskine muutti takaisin Etelä-Kaliforniaan.


title: Scott Erskine

text: Vuonna 1993 Erskine vei bussia odotelleen naisen kotiinsa ja piti häntä vankinaan useiden päivien ajan. Hän myös raiskasi tämän useita kertoja ennen vapauttamista. Hänet tuomittiin 70 vuoden vankeuteen, ja tuomittuna seksuaalirikollisena hänen DNA:nsa tallennettiin.


title: Scott Erskine

text: Jonathan Sellers (9) ja Charlie Keever (13) löydettiin kuolleina San Diegosta 29. maaliskuuta 1993.


title: Scott Erskine

text: Sellers ja Keever olivat pyöräilemässä Otayjoella, kun Erskine hyökkäsi heidän kimppuunsa. He joutuivat raiskatuiksi ja kuristetuiksi. Kaksoismurha herätti kauhua laajalti Yhdysvalloissa ja oli pitkään selvittämättä. Vuonna 2001 Sellersin ja Keeverin tapaus avattiin. Siemennesteestä otetun DNA:n avulla tekijäksi varmistui Erskine, jonka oikeudenkäynti kahdesta murhasta alkoi syyskuussa 2003. Hänet tuomittiin kuolemaan 1. syyskuuta 2004 ja lähetettiin San Quentiniin kuusi päivää myöhemmin.


title: Scott Erskine

text: Kun Erskine odotti oikeudenkäyntiään, hänet yhdistettiin DNA:n avulla myös 26-vuotiaaseen Renee Bakeriin, joka oli raiskattu ja murhattu 23. kesäkuuta 1989. Hän tunnusti teon ja sai elokuussa 2004 elinkautisen vankeustuomion ilman armahdusmahdollisuutta. Floridan viranomaiset ovat ilmaisseet epäilynsä, joiden mukaan Erskinellä saattaisi olla tekemistä myös muiden pimeiden henkirikosten kanssa.


title: Bristol (Rhode Island)

text: Bristol on kaupunki Yhdysvaltain Rhode Islandin osavaltiossa, Bristolin piirikunnassa. Vuoden 2000 väestönlaskennassa Bristolin asukasluku oli 22 469. Sen pinta-ala on 53,4 neliökilometriä, josta vesialaa on 27,2 neliökilometriä. Asukastiheys oli 858,1 asukasta/km². Kaupungissa sijaitsee vuonna 1956 perustettu yksityinen yliopisto Roger Williams University. Kaupungin nähtävyyksiin lukeutuu muun muassa Mount Hope Bridge silta.


title: Bumper Robinson

text: Bumper Robinson (oik. Larry C. Robinson II, s. 19. kesäkuuta 1974 Cleveland, Ohio) on kolme kertaa Young Artistilla palkittu yhdysvaltalainen näyttelijä.


title: Bumper Robinson

text: Bumper Robinson aloitti uransa jo hyvin nuorena ja esiintyi useissa televisiosarjoissa vierailevissa rooleissa kuten The Jeffersons, Webster, Night Court ja Päivien viemää, joista jälkimmäinen toi Robinsonille Young Artist -ehdokkuuden. Hän myös voitti kolmannessa esiintymässään elokuvassa Vihollisen armoilla Young Artist-palkinnon. Robinson on kuitenkin uransa aikana esiintynyt usein pienissä, mutta suosituissa rooleissa, joista muun muassa Daniel Wallacen rooli sarjassa Family Matters toi hänelle Young Artist-palkinnon vuonna 1993.